הוועדה המיוחדת לפניות הציבור, כנסת 18, פרוטוקול מספר 167, 2012-06-05 12:00

דוד אזולאי: אני פותח את דיוני הועדה לפניות הציבור.

דוד אזולאי: הנושא שעל סדר היום הוא פרויקט שחף.

דוד אזולאי: זה פרויקט שמה שקשור לטלפונים.

דוד אזולאי: אי מודה שאני לא מכיר את הנושא.

דוד אזולאי: כל ההיכרות שלי עם הנושא הזה זה פניות של אסירים ואחרים שמכירים את הנושא טוב ממני.

דוד אזולאי: כששמעתי את הדברים, כשנודע לי עד כמה החיים הולכים להיות קשים אצל האסירים, אז קצת התעמקתי בנושא הזה והחלטתי להגיש את זה כהצעה לסדר היום במליאה.

דוד אזולאי: בעקבות הדיון במליאה הוחלט להוריד את זה לועדה לפניות הציבור ואנחנו כאן.

דוד אזולאי: יש כמה שאלות שאנחנו פנינו וגם קיבלנו.

דוד אזולאי: יש פה מסמך של מרכז המידע של הכנסת שהועבר בין כל הנוכחים.

דוד אזולאי: לפחות אם אני מתרשם מהפרויקט הזה אולי יש פה כוונה לייעל את המערכת.

דוד אזולאי: השאלה: עד כמה זה בא לשרת את האסירים?

דוד אזולאי: נכון להיום אני יודע שהאסירים משלמים מחיר יקר מאד על שיחות טלפון.

דוד אזולאי: אני יודע שיש היום, כולנו לא רק יודעים, כולנו גם חשים בכך, שמחירי הטלפונים הולכים ויורדים.

דוד אזולאי: אנחנו כאזרחים, יש תחרות גדולה בשוק ומי שנבנה מזה זה האזרח.

דוד אזולאי: אבל כנראה שהקדמה הזו עוד לא הגיעה לאסירים ולפי מה שאני רואה כאן, גם בפרוייקט החדש אני עדיין לא רואה את ההוזלה המשמעותית.

דוד אזולאי: צריך לזכור דבר אחד שמי שמממן את שיחות הטלפון זה המשפחה של האסיר ולא האסיר, ברוב המקרים.

דוד אזולאי: אני פניתי לשר התקשורת בעניין הזה וביקשתי ממנו שהנושא הזה ייבדק.

דוד אזולאי: הקשר היחיד של האסיר עם העולם החיצון זה אותו טלפון.

דוד אזולאי: זה עם בני המשפחה, עם כל מי שצריך.

דוד אזולאי: אם יש כאן איזה שהיא כוונה או מגמה למנוע את הקשר הזה, אני מדבר על הקשר החיובי, שאף אחד לא יבין אותי לא נכון.

דוד אזולאי: אני מדבר על הקשר החיובי ולא חלילה וחס על הקשר השלילי שאני בהחלט חושב שכל אסיר שמנצל את הקשרים שלו עם העולם החיצון לדברים שליליים הרי אני לא נמצא במקום הזה, אבל כאשר מדובר על אסירים שכל הקשר שלהם זה עם בני המשפחה, עם הילדים, זה הטלפון, אז גם היום העסק הזה יקר מאד ולפי מה שקיבלתי פה בדיווחים של מרכז המידע, לא נראה לי שזה הולך להיות יותר זול.

דוד אזולאי: אז אולי בשביל לסבר את האוזן המחירים יורדים לחצי מחיר, אבל זה עדיין מחיר יקר ממה שבשוק.

דוד אזולאי: זה עדיין מחיר יקר.

דוד אזולאי: אני מודה שלפחות על פי המכתבים שהגיעו אלי והשמועות שזה מערך טלפונים שאף אלד לא ידע.

דוד אזולאי: אני חיפשתי, בשביל לדבר על זה במליאה, העוזרים שלי, מנהלת הועדה חיפשו בגוגל, חיפשו כל מיני אתרים למצוא אפילו רמז לפרויקט שחף.

דוד אזולאי: שום דבר לא מצאנו.

דוד אזולאי: אני שואל שאלה: האם זה סודי שאף אחד לא יודע מזה?

דוד אזולאי: אני שומע עכשיו שיצא מכרז, איפה המכרז הזה התפרסם?

דוד אזולאי: מי יודע מזה?

דוד אזולאי: מהם התנאים של המכרז?

דוד אזולאי: כל הדברים האלה ולמה הדבר האלמנטרי היום, הציבור לא יודע מזה.

דוד אזולאי: רבותיי, אני אומר לכם, לקח לי ימים לאתר את הנושא הזה, גם אני וגם צוות העוזרים שלי.

דוד אזולאי: לצערי הרב לא הצלחנו.

דוד אזולאי: כל מה שהיה לנו זה דלינו מידע מכל מיני גורמים.

דוד אזולאי: דובר פה על פרויקט שהולכים להתקשר, ...

דוד אזולאי: תקופה של סדר גודל של 10 שנים עם אופציה לעוד 5 שנים.

דוד אזולאי: זה בכל אופן תקופה לא קטנה.

דוד אזולאי: מערך מיוחד שאני שומע שאותו אסיר שיכנס לבית הסוהר הוא יצטרך לבחור לעצמו כמה מספרים הוא איתם רק יכול לדבר.

דוד אזולאי: אני לא יודע מה התועלת הגדולה שיש בכך.

דוד אזולאי: דבר נוסף – הרי אותו אסיר לפעמים בני המשפחה לא כולם יודעים, אז אתה בעצם הולך לחשוף אותו שהוא אסיר כרגע ואם ירצו – יקבלו שיחה.

דוד אזולאי: ומה קורה אם אותו אסיר רוצה להתקשר לרשות המקומית שלו כדי לטפל בבעיות הארנונה שלו?

דוד אזולאי: באופן טבעי אנחנו יודעים מה תהיה התגובה.

דוד אזולאי: ברגע שפקיד ישמע שזה אסיר הוא יטרוק לו את הטלפון.

דוד אזולאי: אני חושב שיש היום, ברוך השם, מספיק כלים, מספיק אמצעים לנקוט כנגד אותם אסירים שמנצלים את המחשב טלפון בצורה שלילית.

דוד אזולאי: יש גם מגבלה של זמן שמגבילים אותם.

דוד אזולאי: הוא גם משלם כסף וגם מגבילים אותו בזמן.

דוד אזולאי: בוא נגיד, אני מצטער להגיד את זה, אבל אם אני אשפוט על פי מה שראיתי כאן, לא ראיתי פה את הבשורה הגדולה.

דוד אזולאי: לא ראיתי את הבשורה הגדולה.

דוד אזולאי: אני שומע שהניחו פה בפנינו איזה שהוא מסמך, איזה שהוא שקף שאנחנו אמורים כרגע לראות.

דוד אזולאי: אני לא הספקתי לעיין בו כי רק עכשיו זה הונח בפני.

דוד אזולאי: אני חושב שקודם כל מן הראוי היה שיעביר את זה קודם כל לועדה.

דוד אזולאי: דבר נוסף – אני פניתי וביקשתי שאסיר יופיע בועדה כדי לדבר על הנושא הזה.

דוד אזולאי: מנהלת הועדה תרחיב בנושא הזה.

דוד אזולאי: אנחנו פנינו וביקשנו וקיבלנו תשובה: "מדובר בפניה תקדימית".

דוד אזולאי: דרך אגב, אני פניתי לשר, את התשובה לא השר כתב לי, זה רק היועץ שלו לענייני כנסת.

דוד אזולאי: "מדובר בפניה תקדימית.

דוד אזולאי: מעולם לא זומן אסיר לדיון בפני ועדה בכנסת".

דוד אזולאי: ביקשנו אסיר מסוים אז כתבו שהוא "אסיר פלילי באגף התורני של בית סוהר איילון שמרצה את עונשו, שפסקו לו מאסר ...

דוד אזולאי: לאור זאת איננו יכולים להיעתר לבקשתך.

דוד אזולאי: אוסיף כי לרשות האסיר עומדות אפשרויות רבות לשטוח את טענותיו, בין השאר לפני בית המשפט" וכולי.

דוד אזולאי: לא יודע, אני פניתי, לא קיבלתי תשובה, זאת לא תשובה, עם כל הכבוד.

דוד אזולאי: לאחר הלחצים ולאחר שדיברתי עם יועץ השר טלפונית, כי השר אתמול לא הצלחתי לתפוס אותו, אז עוזר השר כותב לי: "דיברתי עם היועץ המשפטי של המשרד ושל הכנסת.

דוד אזולאי: ועדה יכולה רק לזמן עובדי ציבור.

דוד אזולאי: אסיר מוחזק במשמורת חוקית בידי שירות בתי הסוהר ואין שום חובה שיגיע לכנסת".

דוד אזולאי: אני לא אתווכח עם הקביעה הזאת ואני אבקש, במסגרת החלטות הועדה,לפנות ליועץ המשפטי של הכנסת, ליושב ראש הכנסת ואני רוצה לדעת אם אכן אנחנו יכולים לזמן אסיר, או לא יכולים לזמן אסיר.

דוד אזולאי: אני אבקש את חוות הדעת שלהם.

דוד אזולאי: אני התלבטתי אם לקיים את הדיון הזה על סמך התשובות האלה, בסוף החלטתי שוודאי יהיו גורמים שיהיו מרוצים מכך שלא נקיים את הדיון הזה, אבל החלטתי בכל זאת לקיים את הדיון הזה על כל המשתמע מכך.

דוד אזולאי: אילו הדברים, פחות או יותר.

דוד אזולאי: אני מקווה שנציגי השב"ס – שירות בתי הסוהר – שנמצאים איתנו כאן, יוכלו להגיב על הדברים ולהרחיב את ידיעותינו בכל מה שקשור לפרוייקט שחף.

דוד אזולאי: אם יש מישהו שרוצה להתייחס ראשון, בבקשה.

ישראל רום: בוקר טוב.

ישראל רום: אנחנו כאן כי אני חייב לומר בפתיחת דברי הופתעתי מהאמירות, מהלעומתיות, מהסגנון התוקפני.

ישראל רום: אני לא מוצא לזה סיבה.

אורי מקלב: סליחה, אתה מבקר את היושב ראש?

ישראל רום: חס וחלילה.

ישראל רום: אני מדבר על - - -

אורי מקלב: למה אתה מתכוון?

ישראל רום: לפניות שהגיעו ליושב ראש על הפרוייקט הזה.

אורי מקלב: אני ירדתי לסוף דבריך.

אורי מקלב: אני מקווה, אתה ציטטת פניות שיש לך?

דוד אזולאי: לא.

ישראל רום: אנחנו קיבלנו פניות נוספות מגורמים שיושבים פה בחדר גם - - -

אורי מקלב: אני ממש מאד מקווה.

אורי מקלב: פעם ראשונה שאני שומע בכנסת שמישהו תוקף חבר כנסת על צורה תוקפנית.

ישראל רום: אף אחד לא תוקף חברי כנסת.

קריאה: הרי היושב ראש נשען על פניות שהגיעו אליו.

קריאה: אז הוא מתכוון לזה שהפניות היו קשות.

קריאה: כמובן לא מול חבר הכנסת.

ישראל רום: אין פה כוונות נסתרות.

דוד אזולאי: אני לא חושב, הפניות הם לא תוקפניות.

דוד אזולאי: פניות שהופנו אלי.

דוד אזולאי: אני מתייחס אליהם בכבוד הראוי והלוואי, הלוואי שנדע כולנו להתייחס לפניות, גם אם הן תוקפניות, נתייחס אליהם כראוי.

ישראל רום: בדיוק בגלל זה אנחנו נמצאים כאן בהיקף מאד רחב, כדי לתת סקירה.

ישראל רום: רק במילה אחת, השחף זה לא ראשי תיבות, אולי בגלל זה לא מצאתם בגוגל.

ישראל רום: המכרז פורסם ברשומות.

ישראל רום: זאת אומרת, הוא היה צריך להיות בגוגל.

ישראל רום: שחף זה שם.

ישראל רום: שם לא עם מירכאות בתוכו.

ישראל רום: זה לא ראשי תיבות של משהו.

ישראל רום: אז אולי בגלל זה לא מצאו.

דוד אזולאי: איך ימצאו את זה?

דוד אזולאי: אולי תגיד לנו.

דוד אזולאי: זה מופיע באינטרנט?

ישראל רום: תראה, המכרז פורסם בציבור.

דוד אזולאי: אני מדבר לפני המכרז.

דוד אזולאי: המידע על הפרויקט הזה.

ישראל רום: הפרויקט הזה, אנחנו תיכף נדבר, הוא בעצם בשב"ס משנת 2006.

ישראל רום: השב"ס מדווח, אני אישית הלכתי לדווח בשנים 2008, 2009 במסגרת הדיווח הציבורי הפתוח שלו.

דוד אזולאי: אז זה יצא לציבור, הציבור יודע על מה מדובר?

דוד אזולאי: איפה זה מופיע?

ישראל רום: א' – אני יודע שאנחנו מעבירים, דובר שב"ס מפרסם אחת לשנה, לפי חוק חופש המידע, מפורסמת חוברת שלמה של כל הפעילויות בשב"ס.

ישראל רום: לא רק הטכנולוגיות אלא גם ...

ישראל רום: וכל מה שהשב"ס מבצע.

ישראל רום: הפרויקט בכל אופן הוא פרויקט שהחל בשב"ס בשנת 2006.

דוד אזולאי: איפה זה מופיע, אדוני לא אומר לנו.

ישראל רום: כל המכרזים של שב"ס מפורסמים - - -

דוד אזולאי: לא מדבר על המכרזים, אני מדבר על הפרויקט.

ישראל רום: תראה אדוני, אני אישית לא יודע איפה זה מופיע, אבל איפה שהמידע שנמצא ששב"ס לפי חוק חופש המידע, שם זה נמצא.

דוד אזולאי: אם אדוני לא יודע, הוא מצפה ממני שאני אדע?

קריאה: באתר של שב"ס זה מופיע.

דוד אזולאי: באתר של שב"ס זה לא מופיע.

ישראל רום: זה לא פרויקט מסווג.

דוד אזולאי: זו עובדה.

דוד אזולאי: אין פה סיווג, הכל טוב ויפה, אבל במציאות זה לא נמצא.

ישראל רום: אנחנו נבדוק את זה.

דוד אזולאי: בבקשה.

ישראל רום: אני חייב לומר.

קריאה: נרשום את זה לעצמנו לתת לך תשובה בעניין.

ישראל רום: נבדוק את זה.

ישראל רום: לעם הנאמר כאן, אנחנו, כמובן כפי שתחליט אדוני, נעשה אחד מהשניים: או שנציג את הפרויקט, את הסיבות להקמתו, את הרציונל, את מימושו.

ישראל רום: או שנעשה את זה בדרך של שאלות ותשובות, כיוון שגם קיבלנו שאלות, ראיתי סקירה שהוציא מר אחמד חטיב, סקירה מצויינת בעיני, יש לי את התשובות שלנו.

ישראל רום: בכל דרך שתמצא לנכון אנחנו מוכנים להציג את הפרוייקט.

ישראל רום: בסך הכל הפרויקט הזה הוא בעינינו פרויקט ראוי, נכון, מתקדם, נותן שירות לשמירת החוק וגם משפר את מצב תנאי המחיה של האסירים בצורה משמעותית.

דוד אזולאי: מה שאני מציע באמת אולי תרחיב קצת בנושא הזה.

דוד אזולאי: יכול להיות שהאינפורמציה שיש בידינו היום מוטעית ולא קיבלנו אותה כמו שצריך.

דוד אזולאי: אנחנו בהחלט נשמח לשמוע ותתקנו את הדברים.

דוד אזולאי: בשביל זה אנחנו פה.

אורי מקלב: אדוני, אני רק אוסיף בקריאת ביניים, אחמד ומרכז המידע והמחקר קיבלו מה זה יהיה טוב.

אורי מקלב: זה כנראה האינפורמציה היחידה שהוא קיבל.

שלומית אבינח: והשאלות שנשאלו.

אורי מקלב: השאלות, זאת אומרת, מה היתרונות?

אורי מקלב: היתרונות שזה יהיה יותר זול ממה שהיה עד עכשיו, הוא לא יצטרך לקנות בקנטינה בזמן מוגבל פעם בשבועיים, אלא כל יום מ – 6:30 בבוקר עד 10:00 בלילה הוא יוכל למלא, או להטעין את הכרטיס שלו.

אורי מקלב: אבל עדיין לא ברור לנו, חוץ משמועות וחוץ ממידע שקיבל היושב ראש, שהוא באמת גם בתפקידו הקודם כיושב ראש ועדת הפנים, ידוע בטיפולו בנושא בתי הסוהר, בנושא השב"ס, והביקורים שלו בכלא, ביקורים תמידיים.

אורי מקלב: היום, אם ירצה השם, גם השבוע, לאחר שאתה תהיה בחזרה יושב ראש ועדת הפנים, תהיה לך אפשרות להיות מבקר רשמי בכלא ...

אורי מקלב: לא רק אתה תישאר בחוץ כשאריאלה נכנסת, אתה תוכל גם כן להיכנס בנפרד.

אורי מקלב: מה שאנחנו שמענו שאתה דיברת במליאת הכנסת, כפי שדיברת, שבעצם יש לו 10 מספרים שהאסיר יכול להתקשר אליהם.

אורי מקלב: זה המידע שיש לנו, שכשהטלפון מתקשר גם לאותם מספרים, אז הפתיחה של: כאן מדברים מבית הסוהר, או אסיר מבית הסוהר, מבקשים לדבר אתכם ואז אתה יכול להסכים, אתה יכול לא להסכים לקבלת השיחה.

אורי מקלב: הדוגמא, למשל, שהביא היושב ראש, לכן שאלתי אותו על הדבר הזה, לא כל, נניח, המורה בבית ספר של הבן של האסיר שלא יודע שהאבא שלו בכלא, מכאן ואילך כשהוא רוצה להתעניין, כמו אבא רגיל, להתעניין בילד, הוא מנסה, גם אם אבא לילדים נמצא בבית הסוהר, או אמא, שהיא תוכל לתת את הדברים הערכיים וחשובים גם מתוך כותלי בית הכלא וכמובן אז הוא חייב להיחשף על ידי קול של מי שמדבר.

אורי מקלב: אני גם רוצה לשאול, היום כשמדובר על 26 אגורות, מדובר גם כשמתקשרים?

ישראל רום: זה עלות ממוצעת.

ליאת זק לינצ'בסקי: זה לא עלות ממוצעת.

ליאת זק לינצ'בסקי: סליחה, אני מבזק, זה רגולציה, זה השיא, זה התעריף המרבי.

ליאת זק לינצ'בסקי: יש תעריפים בשפל.

ליאת זק לינצ'בסקי: סלולר זה יוצא 20 אגורות ובשפל זה 5.5 אגורות.

דוד אזולאי: מה זה שפל?

דוד אזולאי: סופי שבוע?

ליאת זק לינצ'בסקי: ערבים, לילות וסופי שבוע.

אורי מקלב: דהיינו שאם הוא יעשה ממוצע ואני לא יודע מתי אסירים מתקשרים, מתי הזמנים שהם יכולים להתקשר, באיזה הגבלות, אז זה לא בדיוק שזה 26 אגורות מול 13 אגורות שהיא היום.

אורי מקלב: זה מדובר על הרבה פחות.

אורי מקלב: זאת אומרת, הפערים הם - - -

דוד אזולאי: אמרתי בדברי, בדברי הפתיחה שלי, שהפערים הם גדולים ולפי הדיווח של מרכז המידע - - -

אורי מקלב: הפוּך, אני אומר אני רוצה לצמצם את זה.

אורי מקלב: זה לא פערים של 50 אחוז, כפי שזה מוצג.

דוד אזולאי: נכון.

אורי מקלב: מתברר שזה, לקחו את התעריף השיא בבזק, שהוא 26 אגורות ולקחו את תעריף הגג שיהיה, של החברה עכשיו שזכתה, של הזכיין, שיהיה 13 אגורות, אבל בוא בזמן שגם בבזק, אם אתה מתנהל נכון, אז המחיר הוא לא 26 אגורות.

אורי מקלב: הוא יכול גם להגיע גם ל – 5 אג' לנייח.

אורי מקלב: זה יכול גם להגיע ל – 5 אגורות.

ליאת זק לינצ'בסקי: כן.

ליאת זק לינצ'בסקי: 5.5.

אורי מקלב: וכאן זה עולה לו 13 אגורות.

אורי מקלב: אז זאת אומרת, לעיתים ויכול להיות מקרים, שבעצם דרך החברה הזאת תשלם הרבה יותר יקר ממה שאתה משלם לבזק.

אורי מקלב: אסיר שמדבר בטלפון מטלפון לביתו ושם גם השיחות הארוכות יותר שיכול להיות במשך שעה, יעלה לו היום למעלה מכפול.

קריאה: הוא לא יכול לדבר שעה.

אורי מקלב: הוא יכול לדבר שעה.

אורי מקלב: אז הוא יכול לדבר חצי שעה?

דוד אזולאי: בוא נאפשר לחבר הכנסת לסיים לדבר ואחר כך אני אאפשר לך גם כן.

ישראל רום: אני רק אומר בפתיח דברי, אנחנו, ברשותכם, נציג שני סוגי חומרים ואני רוצה לומר פה בצורה כנה וגם אם כואבת, זכויות האסיר הם נר לרגלנו, מעוגנות בחוק ואנחנו שומרים עליהם בקפדנות, אבל יש למדינת ישראל ולרשות אכיפת החוק בתוכה ושב"ס הוא אחד הזרועות שלה, גם חובות.

ישראל רום: חובות לשמור על הביטחון, חובות להגן על נפגעי העבירה.

ישראל רום: ברור שדבר שנראה, אין דברים מושלמים, לצערי, בעולם הזה ודבר שנראה טוב לאדם אחד יכול להיראות רע מאד לצד אחר ולצד שני.

ישראל רום: בסופו של יום האסירים בבתי הסוהר הם אנשים שהורחקו מהחברה, הם נמצאים בבתי הסוהר, הייתי אומר, רובם ככולם על עוול בכפם.

ישראל רום: שב"ס מתנהל מולם בצורה המכבדת וההוגנת ביותר.

ישראל רום: ברור לנו שמערך הטלפוניה הוא אמצעי הקשר היומיומי היחיד הזמין לאסיר כדי ליצור קשר עם המשפחה ולמלא את צרכיו הרגשיים גם בזמן שהוא כלוא.

ישראל רום: הפרויקט הזה נעשה מתוך כבוד גם לאסירים, אבל גם לצורכי שמירת החוק ואכיפתו.

ישראל רום: אני ברשות

ישראל רום: כם אציג פה שני סוגי חומרים.

ישראל רום: אני אפתח ברשות

ישראל רום: כם בכתבה ששודרה בערוץ 10, קטע מכתבה, אני מרשה לעצמי, אנחנו לא מציגים חומרים מתוך בתי סוהר, אבל כתבה ששודרה בערוץ 10, אז כמובן שאני מרשה לעצמי להשתמש בחומר הזה.

ישראל רום: בבקשה.

ישראל רום: תסביר גם מה אנחנו רואים קודם, אלי.

אלי בר לב: ברשותכם, מה שאנחנו עוד רגע נראה זו כתבה, כמו שהזכיר ראש המינהל, ששודרה למעשה בערוץ 10.

אלי בר לב: מתואר שם אחד האסירים, אחד מראשי משפחות הפשע ששפוט למאסר בשירות בתי הסוהר ולמעשה באמצעות שיחת ועידה שהוא מבצע אל מול אשתו, באמצעות אשתו ובאמצעותה הוא מגיע גם לחבר נוסף, הוא למעשה מנחה על ביצוע פשע מחוץ לכותלי בית הסוהר.

אלי בר לב: [הקרנת הכתבה]

ישראל רום: יש פה שפת דיבור שמציגה בעצם את כל מה שאסור לעשות: אסור לקיים שיחות ועידה.

ישראל רום: אסור כמובן להוציא פשיעה מתוך בתי הסוהר ואסור לאיים על נפגעי עבירה.

ישראל רום: בבקשה.

ישראל רום: אני טיפה אשתמש בפתיח הזה.

ישראל רום: למעשה אנחנו בשירות בתי הסוהר נתקלים במצב עם הצורך הנורא והאקוטי של האסיר לדבר בטלפוניה ציבורית ואגב, אני אומר כאן בפתיח: רוב רובם של האסירים שומרים על החוק בתוך ההסדר של טלפוניה ציבורית.

ישראל רום: רוב רום בסדר.

ישראל רום: מתנהלים נכון, לא מוציאים פשע מחוץ לכותלי בתי הסוהר ולא מאיימים על נפגעי עבירה, אלא מרצים את עונשם.

ישראל רום: אבל יש לנו אחוז, לצערנו לא מועט, של אסירים שמנצלים את הטלפוניה בצורה שלא התכוונו אליה.

ישראל רום: הם מנהלים למעשה פשע מחוץ לבתי הסוהר.

ישראל רום: מאיימים על סוהרים, אני תיכף אדבר על האילוצים שזה מעמיד בפנינו ובעצם שירות בתי הסוהר העמיד לרשות האסירים, עד היום, שירות טלפוניה ציבורית רגילה, אזרחית, לא מנוטרת ולא מבוקרת.

ישראל רום: בעצם המצב הקיים הוא שטלפוניה היא של בזק.

ישראל רום: אנחנו לא יכולים להעמיד סוהר ליד כל מדבר בטלפון להשגיח למי הוא מתקשר.

ישראל רום: בדרך הזאת, אני יכול לספר לכם, שאני אישית נכנסתי, קיבלתי מספר טלפון, נכנסתי לפורומים שאסירים מנהלים מתוך בתי הסוהר.

ישראל רום: פורום.

ישראל רום: צ'ט.

ישראל רום: אסור.

קריאה: תחסמו את השיחה למספר הזה, מאד פשוט.

ישראל רום: אנחנו לא יכולים לחסום את כל השיחות.

דוד אזולאי: יש לי בקשה בעניין הזה, מי שיש לו משהו להעיר, אנא מכם, תרשמו את הדברים ותוכלו לשאול את השאלות אחר כך.

ישראל רום: בעצם, אם אני חוזר למה שאמרתי קודם, בעצם המערכת שאנחנו מדברים עליה היא תאפשר, היא לא תחייב, היא תאפשר בקרה ושליטה על השיחות טלפון של האסיר, אבל אני אומר עכשיו, היא לא מחייבת וגם שב"ס לא מתכוון להפעיל מול כל אסיר את כל יכולות המערכת.

ישראל רום: אלה יכולות נצורות.

ישראל רום: יש מידע מודיעיני, השב"כ כמובן הוא גורם שכפוף לחוק, השב"ס הוא לא גורם שמאזין.

ישראל רום: המשטרה, אני אדבר על זה בהמשך, היא גורם שמאזין.

ישראל רום: כפופה לחוק.

ישראל רום: אין לשב"ס כוונה לפעול מול כל האסירים בצורה אחידה.

ישראל רום: אבל דווקא המערכת הזאת מאפשרת את העבודה הפרטנית מול כל אסיר בהתאם לדרגת סיכון שהוא מציב בפנינו.

ישראל רום: בעצם אנחנו רואים לפרוייקט הזה שני עקרונות ראשיים שמוליכים אותנו:

ישראל רום: 1 – אנחנו חייבים למנוע פשיעה מתוך כותלי בתי הסוהר.

ישראל רום: אדוני היושב ראש בטח מכיר את נושא מניעת הטרור מתוך בתי הסוהר, בערוץ אחר לחלוטין, אנחנו לא עוסקים בו לחלוטין.

ישראל רום: זה הערוץ הפלילי.

ישראל רום: בערוץ הפנימי מתנהלת פשיעה מתוך בתי הסוהר.

ישראל רום: זה דבר ידוע מודיעינית.

ישראל רום: המשטרה מתמודדת עם הבעיה הזאת, וכזרוע אכיפת החוק, איך אני אומר בציטוט לא מדויק: לא יתכן שמתוך בתי הסוהר ינהלו את הפשיעה המאורגנת במדינת ישראל.

ישראל רום: העיקרון השני שמנחה אותנו הוא שמירה על זכוכיות האסיר.

ישראל רום: עבודה לפי החוק ולפי ההוגנות ולפי נהלי שב"ס ולא חריגה של מטר מהם.

ישראל רום: יש גם עיקרון משנה למהלך הזה, אבל עיקרון חשוב מאד בראיית האסיר:

ישראל רום: אנחנו רצינו שאחרי שנקבל שני עקרונות הראשיים של הבטחת מניעת הפשיעה ושמירה על זכויות האסירים, המכרז בעצם יתנהל על מחיר הדקה לאסיר.

ישראל רום: זאת אומרת, המכרז לא התנהל על שמירת הביטחון, אלא אמרנו: אנחנו צריכים ככה, ככה וככה,עכשיו פנינו לחברות אמרנו: תציעו לנו את מחיר הדקה הכי זול לטובת האסיר.

ישראל רום: על זה התנהל המכרז.

ישראל רום: עכשיו, זה מכרז ציבורי, הוא כפוף לחוקים.

ישראל רום: הוא התנהל על ידי נציגי - - -

אורי מקלב: אתם לא משקללים את העלויות האחרות שאתם משיתים עליהם?

ישראל רום: לא אדוני, אני תיכף אסביר עוד שנייה איך זה - - -

אורי מקלב: אתה משלם להם בנפרד?

ישראל רום: אני אסביר אדוני עוד שניה, אני מבטיח תשובה לשאלה, אבל ברשותך נעשה את זה באופן מסודר.

ישראל רום: אני שוב רוצה להדגיש כאן: המכרז היה מכרז פתוח והתנהל בין כל החברות הגדולות במשק, כאשר התנאי היחיד במכרז הזה, אחרי עמידה בדרישות הביטחון היה מחיר הדקה לאסיר.

ישראל רום: על זה הם התמודדו.

ישראל רום: המכרז נוהל במערכת ממוכנת של החשב הכללי שמנהל את המכרזים האלה בצורה פתוחה ושקופה ובמקרה הזמנתם את הזכיין, יכולתם להזמין את שאר החברות שהתמודדו.

דוד אזולאי: כולל גם בזק יכול?

ישראל רום: בזק כמובן שהוזמן להתמודד.

דוד אזולאי: יכול להתמודד?

ישראל רום: וודאי.

ישראל רום: הוא בחר לא להתמודד משיקוליו.

קריאה: בזק נכח בכנס הספקים שהיה ובחר לא להציע הצעה.

ישראל רום: אם נדבר על המצב הקיים היום, יש לנו בשב"ס בערך, מבחינת הנתונים היבשים, יש היום בשב"ס 2,000 טלפונים ציבוריים.

ישראל רום: אני רק רוצה לתת את זה כדוגמה לשב"ס, התנהלותו מול והכבוד לאסיר.

ישראל רום: התקן בשב"ס מדבר על טלפון לכל 10 אסירים.

ישראל רום: השורה הבאה אומרת שיש לנו 14,000 אסירים זכאים ולכן השב"ס היה צריך להעמיד 1,400 טלפונים.

ישראל רום: מתוך ראיית המצוקה של האסירים, מתוך הידיעה שהזמן של הטלפון הוא זמן מוקצב ותיכף נדבר על ההקצבה, שב"ס אישר ומתקין גם היום טלפונים נוספים באגפים נוספים.

ישראל רום: מגביר את מערך הטלפוניה הציבורית.

ישראל רום: שים לב אדוני, זה כמעט 50 אחוז יותר מהתקן, כדי שהאסירים יוכלו להיות נגישים לטלפונים בצורה מלאה.

ישראל רום: אני חייב לומר לך, אדוני, שאם התקן הוא 1 ל – 10 אסירים עשינו לאחרונה אגף בגלבוע על 100 עצורים 17 טלפונים.

ישראל רום: אנחנו נותנים להם, ככל יכולתנו, נגישות לטלפון מתוך הכרה שזה עורק החיים החיצוני לאסיר.

ישראל רום: יש לנו גם דרישות ביטחון ואנחנו נעמוד עליהם בקפדנות.

ישראל רום: לגבי שעות הפעילות – שעות הפעילות בעבר וגם כאן

ישראל רום: אני חייב להגיד, אולי הדברים מוכרים, אבל חשוב להגיד אותם כאן, היו בעבר עד 8 בערב, שעות הפעילות המקוריות.

ישראל רום: אנחנו מכירים את המצוקה ומכירים את הבעיה של אסירים בהפרדה, שצריך להעביר את הטלפון אחד, אחד ואין את הזמן הזה וכל אחד צריך את הזמן שלו לשוחח.

ישראל רום: שעות הפעילות של הטלפוניה הוארכו ל – 10 בלילה בכל שב"ס.

ישראל רום: לפני כשנתיים בוצעה הארכה הזאת.

מיכאל מחפוד: כתוצאה מתלונות ציבור, תלונות עצירים.

ישראל רום: מה שאני מנסה לומר שהעניין של החשיבות של הטלפוניה הציבורית לאסירים ברור לנו מאד.

ישראל רום: אופן הרכישה היום, כמו שבאמת נאמר, הוא שימוש בכרטיסי טלכרט שאו שנרכשים בקנטינה, או שהמשפחה מביאה את זה לאסיר.

ישראל רום: אנחנו לאחרונה אישרנו לחברה נוספת, אגב, היתה התנגדות של בזק.

ישראל רום: אישרנו לחברה נוספת למכור כרטיסי חיוג על גבי הרשת של בזק.

ליאת זק לינצ'בסקי: סליחה, אבל לא היתה התנגדות של בזק.

ליאת זק לינצ'בסקי: היתה התנגדות של השב"ס שלא היה - - -

דוד אזולאי: אני אאפשר לך אחר כך אני ארצה את ההתייחסות שלך.

ישראל רום: שוב, כממוצע, מידע סטטיסטי לחלוטין והוא מבוסס על הערכות, כי אנחנו לא באמת רואים כמה המשפחה קונה לאסיר טלכרט, או מעמידה לו כסף לעניין הזה.

ישראל רום: אנחנו רואים מספרים של 7.5 מיליון דקות שיחה בחודש.

ישראל רום: אדוני היושב ראש, על הנושא של סוגית המחיר לדקה שהוצגה כאן אני מבקש להתייחס בפרטנות, כי גם היתה הערה של בזק, אז אני מציע להעמיד את הדברים על דיוקם.

ישראל רום: כפי שאנחנו מקבלים חשבון לתשלום בשב"ס ולא באמירות שאולי הם נכונות, אבל אנחנו לא משוקפים להם, אז אולי למדנו כאן בדיון משהו.

ישראל רום: נפנה לבזק ונבקש לפתוח את כל החשבונות ולעשות חישוב מחדש של העלויות שלנו.

ישראל רום: אבל כרגע אני אתן לאלי להציג את הנתונים שאנחנו מקבלים בחשבונית.

דוד אזולאי: רגע, אבל אדוני, העלות דקה - - -

ישראל רום: על זה אנחנו רוצים להתייחס.

ישראל רום: אנחנו רוצים להרחיב טיפה ברשותך, כי הנושא כבר עלה.

שלומית אבינח: למה השב"ס משלם לבזק?

שלומית אבינח: האסיר משלם?

קריאה: השב"ס מרוויח כסף מהאסיר.

ישראל רום: א' – את צודקת.

ישראל רום: ב' – אנחנו תיכף נספר איך האסיר משלם.

ישראל רום: אבל יש לנו עוד - - -

שלומית אבינח: השב"ס משלם - - -

ישראל רום: א' – האסיר משלם, את צודקת.

ישראל רום: אבל השב"ס משלם, למשל, לבזק על פריסת התשתיות, רק לסבר את האוזן.

ישראל רום: אז אנחנו יכולים להרחיב.

ישראל רום: ברשות

ישראל רום: כם אני רוצה לדבר על המחיר דקה לאסיר, 26 אג' לדקה שנאמר.

ישראל רום: אני בבקשה אתן פה את המספרים שמוכרים בשב"ס.

ישראל רום: כשאמרתי, אגב, אני כשאמרתי שאנחנו רואים את זכויות האסירים לנגד עינינו אז אם יסתבר שיש פה גביית יתר, אשמח לסייע לאסירים לקבל את ההחזר.

ישראל רום: בבקשה.

אלי בר לב: ברשותך היושב ראש, אנחנו כשהתחלנו בכלל לבחון את כדאיותה של הקמת מערכת כזו בשב"ס באנו וניסינו לאסוף נתונים: כמה דקות שיחה מתקיימות בחודש?

אלי בר לב: כאשר הנתון היחידי שלצערנו עמד לרשותנו זה כמות מכירת אותם טלכרטים בקנטינות מאחר ואת הנתון לא קיבלנו מחברת הבזק וסיבותיה עימה נאלצנו לקחת את הנתון מתוך כמות הטלכרטים שנמכרו למעשה בקנטינה.

אלי בר לב: מתוך זה הערכנו שמבוצעות כ – 7.5 מיליון - - -

דוד אזולאי: אמר קודם שטלכרטים מגיעים גם ישירות מהמשפחה.

ישראל רום: יפה.

ישראל רום: הם נמכרים עדיין - - -

דוד אזולאי: על זה יש לכם שליטה?

דוד אזולאי: אתם מודעים לזה?

קריאה: זה הופסק.

קריאה: זה לא ככה.

ישראל רום: ברשותך אדוני היושב ראש, זה עובד בצורה כזו: האסיר יכול לרכוש, כמו שהזכרנו קודם, זה גם במידע שקיבלתם, אחת לשבועיים להגיע לקנטינה, לרכוש טלכרט לשימוש אישי.

דוד אזולאי: זה מוכר וידוע.

ישראל רום: בנוסף לכך פעם בשבועיים הוא זכאי לביקור, אני מדבר באופן כללי על אוכלוסיית האסירים הפליליים, כאשר במהלך הביקור יכולה המשפחה להגיע, יש סוג של קיוסק שאותו קנטינאי, אותו זכיין של הקנטינה פותח מחוץ למכלול הביקורים ומוכר כרטיסי טלכרט למשפחות.

ישראל רום: המכירה שם נעשית במזומן.

ישראל רום: זאת אומרת, היא לא נעשית, אין שליטה במה שאנחנו קוראים: המערכת הלוגיסטית, שהיא זו שמפעילה אצלנו את הקנטינה שאני יכול לדעת כמה באמת נמכרו.

ישראל רום: כי בחוץ שהוא מוכר למשפחות הוא מוכר את זה במזומן, אין לי בקרה על כמה הוא מכר.

ישראל רום: אני לא יודע גם כמה כרטיסים כאלה הוא רכש מחברת הבזק.

מיכאל מחפוד: למה מחייבים את המשפחות לקנות רק ממנו?

דוד אזולאי: אני מבקש, תנו לנו להתמקד בנושא ואם יהיה לך שאלות תוכל לשאול אחר כך.

ישראל רום: עלות הדקה הממוצעת, כרטיס הטלכרט שנמכר בקנטינות בהתאם למחיר שנקבע בינם לבין חברת הבזק הם מגיעים למצב שהטלכרט עצמו הוא מחושב על פי יחידות חיוב.

ישראל רום: לא דקות שיחה אלא יחידות חיוב.

ישראל רום: כל יחידת חיוב מחירה 46 אגורות.

ישראל רום: זה במחיר הטלכרט כפי שהאסיר קונה אותו בקנטינה.

ישראל רום: החיוב, כמו שהוזכר, לצערי, קודם כמו שאנחנו מכירים אותו זאת לא אמירה מדויקת.

ישראל רום: היחידות חיוב בטלפון הציבורי מחויבות באופן הבא: בשעות השיא – כל 58 שניות משולמת יחידת חיוב אחת.

ישראל רום: בשעות השפל, מ – 7 בערב עד 7 בבוקר למחרת – כל 510 שניות.

ישראל רום: כשאנחנו לוקחים את ממוצע השימוש - - -

דוד אזולאי: ומחיר יחידת חיוב?

ישראל רום: אותו מחיר יחידת חיוב – 46 אגורות.

ישראל רום: בשפל היא תתחלק כל 510 שניות, בשיא היא תתחלף כל 58 שניות ובחיוג לסוללר זה אפילו פחות מכך, אני לא זוכר בדיוק את המספר המדויק ברשותך, אבל קצת פחות מכך.

ישראל רום: עכשיו, אנחנו לקחנו, כשבאנו ואמרנו: 26 אגורות בממוצע, לקחנו את פני כל השבוע, הרי האסיר יכול לדבר, אמרנו, כל יום מ – 6:30 בבוקר עד 10 בלילה ובסופי שבוע צריך לזכור גם.

ישראל רום: לכן עשינו חישוב שזה שליש שיא ושני שליש שפל, באופן הזה חישבנו את הממוצע, חישוב מתמטי פשוט נותן לנו 26 דקות לדקה ממוצעת.

ישראל רום: כמובן שבנקודות הקצה יש גם אלה שידברו קצת פחות, אבל זה המחיר הממוצע וזה המחיר כמו שאנחנו - - -

דוד אזולאי: כשאתם מוכרים בקנטינות, בקנטינה מוכרים.

ישראל רום: הזכיין, הזכיין בקנטינה.

דוד אזולאי: עכשיו זה הזכיין בקנטינה הוא שמוכר?

ישראל רום: תמיד הוא מכר.

דוד אזולאי: מי זה הזכיין במקרה הזה?

ישראל רום: חברת דדש.

דוד אזולאי: כמה פעימות יש בכרטיס הזה?

אלי בר לב: יש, אם אני לא טועה, של 100 ושל 200, אם אני לא טועה.

דוד אזולאי: של 100.

אלי בר לב: 120 ו – 200.

דוד אזולאי: מה המחיר של ה – 120?

ליאת זק לינצ'בסקי: 57 שקלים.

קריאה: 56 וחצי שקל.

דוד אזולאי: 56 וחצי שקל זה המחיר.

קריאה: זה מתחלק ל – 46 - - -

ישראל רום: כמו שהזכרתי קודם, זה 46 אגורות ליחידת חיוב.

דוד אזולאי: רק שימו לב, רבותיי, רק החישובים שאתם אומרים, אני כרגע לא בודק מול חברות אחרות, לפי מה שאתם אומרים זה עדיין המחיר גבוה מאד.

ישראל רום: נכון.

ישראל רום: לכן אדוני, תראה, יש פה תמונה רחבה, אדוני מכיר אותה הוא מעורה בכל הנושא של השב"ס, אני יודע, לפני ולפנים.

דוד אזולאי: עדיין לא יודע לפני ולפנים.

דוד אזולאי: הרבה שנים אני בזה ועוד לא למדתי.

ישראל רום: הנושא של הקנטינות הוא נושא גדול בפני עצמו של עלויות הקנטינה, של המכירה בקנטינה.

ישראל רום: אני חייב להגיד לך שגם נושא הזכיין בקנטינות, במקרה אני מכיר את זה, זה לא ממין הועדה כרגע, היה מכרז וניגש מתמודד אחד.

ישראל רום: שוב, היה מכרז פתוח.

ישראל רום: השירות בשב"ס הוא עם מאפיינים לא פשוטים לתפעול.

ישראל רום: אני חושב שבזק יכולים לספר לך על ונדליזם לטלפוניה וכן הלאה.

ישראל רום: אין ספק שהעולם הוא לא פשוט, העולם של האסירים.

ישראל רום: בכל מקרה, כשאנחנו מדברים על המחיר הממוצע זה פשוט הערכה שלנו לממוצע של כמות הדקות מול הפדיון.

ישראל רום: חלוקה גזה מאד ואם אדוני יבקש נתונים, אני מניח שנקבל אותם גם בצורה פרטנית, הדברים ממוחשבים היום.

ישראל רום: זאת אומרת, כל דבר אפשר לתת.

ישראל רום: בכל אופן, האמירה שלנו של 26 אגורות לדקה היא אמירה שבראייתנו עומדת.

ישראל רום: אנחנו הצגנו את הנתונים כרגע.

ליאת זק לינצ'בסקי: היא מבוססת על חישובים לא נכונים.

ישראל רום: אני חייב להגיד כאן שלפני היציאה למכרז, אני לא אתייחס לכל הערה, אבל כיוון שנאמרה פה הערה במימד העסקי, פנינו לבזק וביקשנו את הנתונים כדי לפרסם אותם לקראת המכרז, כי המתמודדים הפוטנציאליים צריכים אפשרות לדעת - - -

דוד אזולאי: אני רוצה להגיד לך שבעברי הייתי חבר מועצת עירייה.

דוד אזולאי: ברשויות המקומיות יש מכרזים לפינוי אשפה ולהסעות.

דוד אזולאי: אני לא יודע אם אתה מכיר את זה, אבל כדאי לך פעם ללכת ללמוד את הנושא הזה, זה שווה.

דוד אזולאי: שמה אתה לומד דבר מרתק שיש מכרז, מתברר שאתה יודע, פתאום אף אחד לא רוצה לעבוד, רק חברת הסעה מסוימת רק היא רוצה לעבוד.

דוד אזולאי: איפה כל החברות האחרות?

דוד אזולאי: מסתובבות פה עשרות חברות ואף אחד לא מתמודד.

דוד אזולאי: מה הסיבה אני לא יודע, אבל חומר למחשבה.

דוד אזולאי: אותו דבר בפינוי אשפה.

דוד אזולאי: גם שמה אותו דבר, פינוי אשפה, מתברר שישנן הרבה מאד חברות שמפנות אשפה ופתאום החברה הזאת זוכה בטריטוריה הזאת והחברה הזאת זוכה.

דוד אזולאי: כשאדוני אומר לי: החברה זכתה במכרז, עם כל הכבוד, לא מקבל את זה.

דוד אזולאי: אתה יודע, יש פה, אני אומר, אתם הרי, בסופו של דבר, אתם יוצאים למכרז.

דוד אזולאי: האסיר לא יכול להתמודד עם הדברים האלה.

דוד אזולאי: אתם הנציגים שלו.

דוד אזולאי: אתם תפקידכם לדאוג לו.

דוד אזולאי: פה יש דבר אחד וזה אין ויכוח בינינו, זה עלויות השיחות שהן גבוהות מאד.

דוד אזולאי: אתה יכול להסביר את זה שזה מקלקול מכשירים, זה בתשתיות, זה בחישובים כלליים, הכל, בשורה התחתונה כשאסיר קונה את הכרטיס שלו, או ההורים שלו קונים לו, המשפחה קונה לו, העלות היא גבוהה מאד.

דוד אזולאי: היא גבוהה מאד.

דוד אזולאי: אני לא מדבר כבר על המגבלה.

ישראל רום: אדוני, ההשוואה צריכה להיות בין טלכרט לטלכרט.

ישראל רום: אני חושב שהבדל בעולם של טלכרט הוא לא גדול.

קריאה: פי 2.

ישראל רום: אני מוכן לבדוק את זה.

ישראל רום: אבל הטענה היא לא לשב"ס בהקשר הזה.

דוד אזולאי: תיראו, אפשר לבדוק את זה.

דוד אזולאי: הנושא הזה ניתן לבדיקה.

דוד אזולאי: אבל פה אני אומר באמת כהערת ביניים, תיראו ואני מאמין שאתם באמת עושים לשיפור ואין לי בזה שום ספק שנעשים שיפורים בשירות בתי הסוהר, אבל אני חושב שזה התחום שכל כך התפתח בשנים האחרונות ושמה, לצערי הרב, נוצרה דריכה במקום בשב"ס.

דוד אזולאי: אני לא שמעתי בשנים האחרונות שאסירים באמת הרגישו שיש להם פחות הוצאה בעקבות השיפור בשיחות הטלפון.

ישראל רום: אדוני, בגלל זה בדיוק, כשעשו את המערכת הזאת העלות של השיחות הממוצעת תרד לאסיר, להערכתנו, בחצי.

ישראל רום: זאת דעתנו.

ישראל רום: עכשיו, אדוני צודק.

ישראל רום: זה לא המחיר שתקבל בבית.

שלומית אבינח: סליחה שאני מתערבת, אבל המערכת כבר ...

שלומית אבינח: בבית סוהר מסוים.

שלומית אבינח: השאלה אם שם יש לכם כבר את הקייס סטדי, אתם יכולים לבדוק.

ישראל רום: אני אעדכן.

ישראל רום: אנחנו מריצים, אגב, דבר שמעולם לא עשו, אנחנו עושים סקרים לאסירים מה דעתם על המערכת.

ישראל רום: אנחנו מריצים סקרים לאסירים.

ישראל רום: מעולם לא עשו את זה.

ישראל רום: אדוני היושב ראש, אני מבקש, נאמרים פה דברים חמורים גם על שב"ס.

ישראל רום: זה מכרז, אני פיקחתי עליו אישית.

ישראל רום: פיקח עליו האוצר, כי זה מכרז ענק, בהיקף ענק בהיקף הפדיון שלו.

ישראל רום: אני מציע, אנחנו גם נציג בהמשך מי החברות שהתמודדו.

ישראל רום: התמודדו החברות הטובות ביותר במשק.

ישראל רום: המכרז היה על עלות הדקה לאסיר.

ישראל רום: הלוואי שהייתי יכול לרשום פה 5 אגורות לדקה.

ישראל רום: אדוני, אני הייתי שמח.

ישראל רום: אני חייב לספר לך, אדוני היושב ראש, בעולם הסלולר של החשב הכללי שלפני שנה עשה מכרז עם חברת פלאפון וקיבל מחירים נפלאים ולפני חודש באתי ואמרתי לו: תגיד, יש מהפכה, תוריד את המחיר.

ישראל רום: אני חושב כמו שאדוני אומר, יש שינויים אדירים בעולם הזה, אבל אתה יודע, טבעם של מכרזים הם שאיפה שהם נעצרים ושם אתה מחכה למכרז הבא, כל זמן שהם נעשים ופה זה נעשה מאד כחוק ועבור עלות דקה לאסיר וברשותך אני אמשיך לתאר את המקרה ואני אמשיך.

אלי בר לב: זה לא עלות ממוצעת במה שהאסיר זכה אלא זה פיקס פרייס.

אלי בר לב: זאת אומרת, זה עלות קבועה.

אלי בר לב: זה לא הוא ידבר בשפל פחות ובשיא יותר.

אלי בר לב: אלא הוא ידבר לאורך כל שעות הפעילות את אותה עלות בדיוק.

אלי בר לב: זה הבדל משמעותי מאד.

ישראל רום: אגב, זה גם לסלולר וגם לטלפון נייח.

ישראל רום: זה מחיר קבוע, לא חשוב לאיזה רשת.

ישראל רום: במצב הקיים היום, אני חוזר רגע למצגת כי טיפה סטינו הצידה, אין לנו יכולת לנטר ולבקר למי האסיר מתקשר ואני אומר, אני יוצא מתוך הנחה שרוב האסירים נוהגים כחוק בתוך בית הסוהר, אבל עדיין אנחנו לא יודעים למי הם מתקשרים ואני חייב להגיד לך, אדוני, שהמצב בהקשר הזה הוא בעייתי.

ישראל רום: זה אמירה לא שלי, לא הזמנו לפה את מודיעין משטרת ישראל, אבל הם יכולים להאיר את עיני אדוני.

דוד אזולאי: אני מקבל את הדברים שאמרת ואני מסכים איתך.

דוד אזולאי: אני מבין שרוב האסירים הם באמת משתמשים בטלפונים לצרכים שלהם ולא מנצלים את זה לרעה.

דוד אזולאי: בוא נגיד שלא מנצלים את זה לרעה.

דוד אזולאי: בסדר?

דוד אזולאי: יש כנראה אחוז כזה או אחר שמעניין אותי לדעת אם יש לכם את הנתון הזה, כמה אחוזים באמת מנצלים את הטלפון לרעה?

דוד אזולאי: יש?

ישראל רום: יש אחוז ויש מידע, הוא לא ייחשף בחדר הזה.

דוד אזולאי: אני לא מצפה.

דוד אזולאי: אין לי ציפיות שתחשוף את המידע.

דוד אזולאי: אבל אני מדבר באחוזים אתם בוודאי יש לכם את הנתון הזה.

ישראל רום: אדוני, אנחנו נוכל לעדכן אותך, בטח לא בפורום הנוכחי.

דוד אזולאי: אני אומר, תראה, גם לפי הדברים, גם כשמדברים על אותם גורמי פשיעה ופה אין ויכוח, שלא יהיה שום אי הבנה בנושא הזה.

דוד אזולאי: אנחנו פה לא באים להגן על פושעים ולא באים להגן על אותם שבאים לצאת ולגרום נזק.

דוד אזולאי: וודאי לא תמצא פה את האנשים שמגינים על אלה.

דוד אזולאי: אבל אנחנו בכל זאת מגינים גם על אותם אסירים שהם עבריינים והם מרצים את העונש שלהם.

דוד אזולאי: צריך לזכור שבסוף בסוף גם הם בני אדם וצריך גם לדאוג להם, במסגרת הזכויות שלהם כבני אדם, לא מעבר לכך.

ישראל רום: השב"ס רואה את חובתו, אחת החובות העיקריות שלו זה לדאוג להם, לשקם אותם ולשמור עליהם.

ישראל רום: אני רוצה להמשיך בבעיות שאנחנו רואים במצב הקיים כרגע.

ישראל רום: אז הנושא הראשון הוא כבר עלה, זאת אומרת, אנחנו לא יכולים לנטר את כל הסוגיה של ניהול הפשע מחוץ לבתי הסוהר.

ישראל רום: יש פה בעיות עם שפע מאורגן.

ישראל רום: יש פה סחר בסמים בחוץ ובפנים.

ישראל רום: בתי הסוהר בעייתי מאד העניין הזה.

ישראל רום: יש לנו בעיה של הונאה ואיומים.

ישראל רום: הסיפור הכי מפורסם, תיכף נספר סיפורים פחות ...

ישראל רום: זה האסיר שהזמין פיצה לבית ראש הממשלה מתוך שב"ס.

ישראל רום: זה אסיר נורמטיבי לחלוטין.

ישראל רום: אתה מדבר איתו, הכל בסדר.

ישראל רום: הזמין פיצה - - -

קריאה: הוא לא נורמטיבי, הוא חולה נפש.

קריאה: אני מכיר אותו אישית.

קריאה: היה איתי - - -

ישראל רום: אני מציע לא לתת סימנים.

ישראל רום: אחרי זה באים לשב"ס בטענה על הכבוד לאסירים.

דוד אזולאי: רבותיי, זה לא רלוונטי, עם כל הכבוד, זה לא רלוונטי.

ישראל רום: אדוני, אני חייב לומר לך שכמות הפניות שאני מקבל ממפקדי בתי סוהר בהפרדה אתה מביא לאסיר טלפון ואתה נותן לו שעה לשוחח.

ישראל רום: זאת אומרת, עכשיו הוא לא השיג את המשפחה.

ישראל רום: דיבר 10 דקות ואז הוא רוצה לדבר את השעה שיש לו ביום במהלך היום.

ישראל רום: כשהסוהר אומר לו: אדוני, סליחה, יש לך 50 דקות הוא פשוט מאיים.

ישראל רום: הוא פשוט מאיים עליו.

ישראל רום: הסוהרים חשופים לאיומים מאסירים שעומדים מולם.

ישראל רום: הטלפוניה היא נושא בעייתי מאד לניהול.

ישראל רום: אין לנו שום דרך אחרת להוריד את הטלפון, זאת אומרת, לסגור את הטלפון אחרי שעה.

ישראל רום: המערכת הזאת אמורה לפתור גם את הבעיה הזאת.

ישראל רום: שיחות ועידה – הדגמנו פה שיחת ועידה לא חוקית לחלוטין.

ישראל רום: אגב, לא אנחנו, זה ערוץ 10 פרסם את זה.

ישראל רום: יש פה הפעלת פשיעה מחוץ לבתי הסוהר.

ישראל רום: אנחנו לא יכולים לנתק את מערכת הטלפוניה גם במצבי חירום.

ישראל רום: סתם בקוריוז, כשעצרנו את עצורי המשט של המרמרה כדי לנתק את הטלפוניה ... שהבאנו אותם, היה צריך להפעיל חצי עולם בערך לנתק את הטלפוניה.

ישראל רום: אין לנו שליטה מידית לנתק את זה.

ישראל רום: יש מצבי חירום.

ישראל רום: יש מצבים שראוי לנתק את הטלפוניה בתוך בתי הסוהר.

ישראל רום: בעצם אנחנו לא יכולים לשלוט לאן מתקשרים האסירים.

ישראל רום: החלק השני שאנחנו פגשנו לנגד עינינו זה באמת מה שאתה אולי הזכרת באחד המשפטים, המערכת הקיימת היא יחסית מערכת שקיימת עשרות שנים בשימוש.

ישראל רום: יש לה תקלות.

ישראל רום: בזק מתחזקים אותה, אבל אני אומר לך שהם עושים עבודה מאד יפה, אבל יש תקלות מסוגים שונים ואני אומר, אדוני, כשמושבת מערך טלפוניה ליום אחד זה דבר שמפחיד כל מפקד בית סוהר.

ישראל רום: זה יכול להביא לאלימות, זה יכול להביא להתפרעויות.

ישראל רום: המערכת הזאת כרגע היא לא נותנת לנו אחזקה ברמה הנאותה.

ישראל רום: אגב, אני לא יודע אם זה מופיע במצגת, בהסכם הזה יש קנסות לחברה המפעילה על אי עמידה בתנאי שירות של זמינות מערך הטלפוניה.

אלי בר לב: לטובת האסיר.

ישראל רום: כן.

אלי בר לב: אנחנו יוצאים מנקודת הנחה שהטלפונים חשוב לנו בראיית האסיר, פעם אחת.

אלי בר לב: בראייתנו, במירכאות, האגואיסטית, הביטחונית, אני אומר אגואיסטית במירכאות, אבל הכוונה היא שיהיה לנו את השקט, במירכאות, התעשייתי.

אלי בר לב: כשהעסק עובד, רץ, שוטף, הכל בסדר, החברה שזכתה במכרז שפרסמנו, יש מנגנון קנסות על מצב שטלפונים לא שמישים למשך תקופות, פרקי זמן, משעתיים ו – 4 שעות וכך הלאה.

אלי בר לב: קנסות בסכומי כסף לא קטנים בכלל.

אלי בר לב: הכוונה היא שקודם כל המערכת תהיה שמישה.

קריאה: אתם תחלקו את זה לאסירים?

אלי בר לב: תהיה שמישה כמה שיותר כדי לתת את השירות גם לאסיר וגם לנו, בהיבט הביטחוני וגם כדי להבטיח לעצמנו את - - -

דוד אזולאי: כל המערכת הזאת תהיה גם אצל האסירים הביטחוניים?

ישראל רום: לא, ממש לא.

דוד אזולאי: למה?

ישראל רום: אסירים ביטחוניים לא מקבלים טלפוניה ציבורית.

ישראל רום: אסירים ביטחוניים היום מקבלים, מי שלא קיבל ביקור שנתיים מקבל שיחת טלפון לעזה או להיכן שנדרש.

ישראל רום: לא נרחיב כרגע את כל החוקים.

דוד אזולאי: לא, לא, בסדר.

דוד אזולאי: רק צריך לדעת בגדול.

ישראל רום: אסירים ביטחוניים לא מקבלים.

ישראל רום: לכן אמרתי: 14,000.

דוד אזולאי: כי אם התגלו פעם פלאפונים במערך הזה, זה בעיקר אצל האסירים הביטחוניים ותקן אותי אם אני טועה.

ישראל רום: אני מרשה לעצמי לתקן אותך, אדוני.

דוד אזולאי: להגיד לי שגם היו אצל אסירים פליליים פלאפונים, לא רק אצל הביטחוניים?

דוד אזולאי: בכל אופן לפי מה שנתפרסם בתקשורת ברוב המקרים זה בעיקר אצל האסירים הביטחוניים ולכן זה הרושם המתקבל.

ישראל רום: יש.

ישראל רום: לא בכאלה מספרים, אבל יש.

דוד אזולאי: יש.

דוד אזולאי: טוב.

ישראל רום: להכוונת פשיעה של ארגוני פשע.

ישראל רום: אנחנו לא יודעים לקבל, למשל, את שמישות הטלפונים.

ישראל רום: זאת אומרת, יכול להיות שטלפון מקולקל באגף, לא נדע אותו כי לא כל יום הסוהר עובר ובודק שהטלפון תקין.

ישראל רום: אם לא יגידו לו שהוא מקולקל, אין לנו מערכת בקרה שיודעת שהטלפונים התקלקלו ויש לנו בעיות תחזוקה, כמו שאמרתי, שיוצר בעיות ממושכות.

ישראל רום: לפעמים זה משבית את המערכת ליום.

ישראל רום: יש לנו בעיה לא פשוטה עם זה.

ישראל רום: אני רוצה לדבר רגע, ברשותך אדוני, על הבעיה הביטחונית.

ישראל רום: על נפגעי עבירה.

ישראל רום: כי אנחנו צריכים גם להסתכל לנפגעי עבירה בשיקולים הרחבים שאנחנו מפעילים.

ישראל רום: אני אתן פה לאלי טיפה להרחיב, אבל יש פה שקף שמציג את הבעיה בשקף אחד, אני אעשה את זה מאד בקצרה.

אלי בר לב: ובכן אדוני היושב ראש בקצרה.

אלי בר לב: אמרנו שהכלי הזה, אותה מערכת טלפונים למעשה יכולה לעזור לנו באופן סלקטיבי מול אסירים ספציפיים למנוע מהם מלבצע עבירות מתוך כותלי בית הסוהר.

אלי בר לב: אחד התחומים שיש לנו בעיה לא קטנה איתו, פער ביטחוני קריטי, זה אותם איומים, אותם שיחות טלפון שמבצעים אסירים כלואים לנפגעי עבירה מחוץ לכותלי בית הסוהר.

אלי בר לב: איומים, הטרדות, יש כאן שתי דוגמאות למטה למקרים שכאלה שקרו.

אלי בר לב: באופן שבו אנחנו נדע להפעיל סלקטיבית את היכולות של המערכת לאותם אסירים שלגביהם יש מידע.

אלי בר לב: הרי אנחנו מקבלים מהמשטרה, יש דו"ח שאנחנו מקבלים אחת לפרק זמן מסוים, של כל אותם אסירים, או כל אותם מבצעי עבירות שכלואים אצלנו והם למעשה מוציאים עבירות כנגד נפגעי עבירה.

אלי בר לב: באופן הזה אנחנו נדע סלקטיבית לפנות לאותו אסיר ספציפי ולחסום לו את האפשרות להוציא שיחה לאותה נפגעת עבירה, או נפגע עבירה.

אלי בר לב: במקרה הספציפי הזה גם תהיה הודעה בצד השני שהשיחה היא באמת מבית סוהר.

אלי בר לב: כדי לעזור לנפגע העבירה, נפגעת העבירה, לדעת שכרגע עומד מולה מישהו שמנסה להטריד אותה.

דוד אזולאי: זה יהיה במקרים האלה?

אלי בר לב: בדיוק אדוני היושב ראש.

דוד אזולאי: זאת השאלה.

אלי בר לב: המערכת הזו היא מערכת סלקטיבית.

אלי בר לב: יש לה יכולות טכנולוגיות, המערכת הזאת היא מערכת טכנולוגית מאד מתקדמת.

אלי בר לב: כשבבסיס שלה היא מערכת טלפוניה.

אלי בר לב: אבל על גבי מערכת הטלפוניה יש לה המון יכולות.

אלי בר לב: אחת מהן הוזכרה קודם – זה מניעה של הוצאת שיחת ועידה.

אלי בר לב: אחרת היא הכנסה, שתילה של אותה הודעה לנמען שבאמת זה שיחה מבית סוהר, אחד הדברים שגם הצגתן במסמך שהופנה אלינו.

אלי בר לב: אבל הדברים האלה יופעלו סלקטיבית מול אסירים ספציפיים שלגביהם בפרופיל המודיעיני - - -

דוד אזולאי: גם תהיה מגבלה במספרי הטלפון.

אלי בר לב: באופן עקרוני אנחנו רוצים להתייחס לכל האסירים, כמו שהזכיר ראש המינהל קודם, כאסירים שהם מרצים את עונשם והם רק רוצים להשתמש בטלפון כדי ליצור את הקשר עם העולם החופשי שמבחוץ ולאותם אסירים, לאותם מרבית האסירים, המערכת תהיה שקופה לחלוטין.

אלי בר לב: זאת אומרת, תהיה מערכת טלפוניה רגילה - - -

דוד אזולאי: אבל הרושם שאנחנו קיבלנו, בוא, אני ארחיב יותר, הרושם שאנחנו קיבלנו זה שאסיר ברגע שהוא נכנס לשירות בתי הסוהר הוא יצטרך להגיד: אילו הטלפונים שאני אמור לדבר איתם.

ישראל רום: אדוני, אני רוצה ברשותך לתקן.

ישראל רום: הרושם שקיבלת, אדוני, אני אומר, הוא מבוסס לטעמי על חוסר מידע.

ישראל רום: אני חייב לומר לך - - -

דוד אזולאי: בשביל זה אנחנו פה.

ישראל רום: נכון.

ישראל רום: אני חייב לומר לך אדוני, אתה יודע, ברמה הכי עמוקה, ביקשתי מהחברה, זה לא היה פשוט, ביקשתי שהטלפונים יהיו בדיוק, ייראו כתומים כמו טלפונים ציבוריים של בזק.

ישראל רום: שום דבר, אותו דבר.

ישראל רום: אתה מחייג פה, אתה לוחץ את המספרים, ככה אתה מחייג לוחץ מספרים.

ישראל רום: לחלק גדול מאד - - -

שלומית אבינח: לכל מספר לחייג?

שלומית אבינח: זאת השאלה.

ישראל רום: לחלק גדול מאד מכל האסירים לא תהיה שום מגבלה על מקום החיוג.

ישראל רום: ההחלטה למנוע חיוג לחלק מהאסירים - - -

קריאה: למספרים מסוימים.

ישראל רום: או לאפשר להם חיוג למספרים מסוימים, היא החלטה מודיעינית על בסיס מידע מודיעיני.

ישראל רום: את התהליך הזה אני אשמח להציג לאדוני בנפרד, לא כרגע.

דוד אזולאי: לא, הדברים רשומים בפרוטוקול ואם אתה אומר את זה, זה מקובל.

דוד אזולאי: אני מקווה שזה זה.

דוד אזולאי: זה הכל כי החשש שלנו הוא שזה יהיה משהו גורף.

ישראל רום: ממש לא.

דוד אזולאי: אם אתה אומר לי זה מניח את דעתי.

ישראל רום: אדוני, זה הגדולה של המערכת שמאפשרת ואמרתי את זה בפתיח, להתנהל מול כל אסיר כערכו.

ישראל רום: אני רק רוצה לומר שהדברים באים ממה שכתוב כאן כדוגמה.

ישראל רום: תראה את הדוגמה השנייה.

דוד אזולאי: ראיתי.

ישראל רום: מתלוננות שקיבלו מתוך בתי הסוהר.

ישראל רום: אדם מרצה את עונשו ומשתמש בטלפון.

ישראל רום: אני רוצה לדבר, ברשותך, על המכרז שפורסם.

ישראל רום: פורסם מכרז והמכרז שפורסם בעצם מופיע כאן לפנינו.

ישראל רום: בעצם היפה במכרז הזה, אני לא יודע אם יפה, אבל השיטה העסקית שנבחרה, השיטה שנקראת BOT.

ישראל רום: זאת אומרת, הזכיין - - -

דוד אזולאי: מכירים.

שלומית אבינח: מכירים את זה.

ישראל רום: מכירים.

ישראל רום: בעצם הוא כולל את הדברים שרשומים כאן:

ישראל רום: 1 – אספקת מכשירי טלפון בכל המתקנים.

ישראל רום: 2 - הקווי טלפוניה והתמסורת.

ישראל רום: 3 – מרכז ניהול מבצעי וטכני לשב"ס.

ישראל רום: לא היה דבר כזה מעולם וזה מה שיאפשר לנו להתנהל, כמו שאמרת, גם לדעת מה מצב הטלפונים וגם להטיל מגבלות, אם יידרשו, חוקית.

ישראל רום: המכרז הוא ל – 10 שנים כמו שנאמר.

ישראל רום: זה גם עולה כסף לפרוש מערך טלפוניה, עם אפשרות הארכה ל – 5 שנים ...

ישראל רום: של השב"ס תילקח בתום זמן השירות.

ישראל רום: ההכנסות של הזכיין הם מתוך התשלום של האסיר על השירות.

ישראל רום: חלק מההכנסות משמשים את השב"ס לכיסוי הוצאות תפעול שוטפות.

ישראל רום: זה קיים גם היום.

ישראל רום: אין בזה חדש.

ישראל רום: יש פחות, אגב, אחוז קטן יותר מהקיים היום בבזק.

ישראל רום: בעצם, כמו שאמרתי כאן בעבר - - -

דוד אזולאי: תמשיך, עזוב.

ישראל רום: אני אתייחס אליך בצורה אמיתית וכנה ואני אומר לך שזה ממש לא חגיגה ואם תרצה נוכל לפרט גם כאן.

ישראל רום: זה ממש לא חגיגה.

קריאה: אנחנו מדברים עם היושב ראש.

ישראל רום: אבל ההערה הזאת היא הערה שאני חושב שהיא היתה צריכה לקבל תשובה והמחיר הוא - - -

דוד אזולאי: האמת שלא שמעתי.

קריאה: חגיגה לומר.

קריאה: זה פשוט עלבון.

קריאה: כאילו שאנחנו פה משקרים או משהו.

קריאה: לא, להיפך, אתם לא משקרים.

דוד אזולאי: סליחה, סליחה אדוני.

דוד אזולאי: יש לי בקשה אליך, תבקש רשות דיבור אני גם אאפשר לך לדבר.

דוד אזולאי: אבל אנא ממך, בלי הערות.

דוד אזולאי: בסדר?

ישראל רום: והמחיר הוא מחיר קבוע לכל סוגי המכשירים, לכל החברות ובכל שעות היממה.

ישראל רום: לדעתי זה החברה שהעמידה פה את ההצעה.

ישראל רום: היא הביאה פה הצעה נפלאה לטובת האסירים.

ישראל רום: אגב, הייתי שמח אם היתה זוכה חברה במחיק יותר נמוך.

ישראל רום: באמת היינו שמחים אם זה היה יכול לקרות.

אלי בר לב: צריך לומר, ברשותך, שלמכרז שהוזכר קודם, המכרז שפורסם לכנס הספקים שהתקיים מיד לאחר הפרסום הגיעו 7 חברות.

אלי בר לב: 7 חברות המובילות בתחומן.

אלי בר לב: חברת בזק גם היתה אחת מהן.

אלי בר לב: 012, 013 נטוויז'ן, תדיראן טלקום, חברת בינת תקשורת כמובן, שהגיעו, שמעו, המרכז פורסם באינטרנט ברבים.

אלי בר לב: כל דכפין יכול היה להיכנס לאתר היכן שהוא מפורסם, לקרוא את המכרז, לדעת בדיוק מה נדרש, אם הוא יכול לענות עליו או לא יכול לענות עליו.

אלי בר לב: הוא היה מכרז פומבי לחלוטין.

אלי בר לב: הגיעו, כמו שהזכרתי, 7, בחרו בסופו של דבר, אני מדגיש, בחרו להגיש הצעה 3 חברות: בינת תקשורת, תדיראן טלקום ו – 013 נטוויז'ן, הגישו הצעה ובסופו של דבר בוצע מכרז מקוון באינטרנט, כמו שמבצעים היום חשכ"ל – החשב הכללי - כדי לאפשר הגעה לתוצאה הטובה ביותר וכמו שהזכיר קודם, המכרז היה, בסופו של דבר, אחרי שבחנו את העמידה הטכנית קודם כל של החברות שהם באמת מסוגלים לתת מענה, רק על מחיר לכל דקת שיחה.

אלי בר לב: זו היתה התחרות בין שלושת החברות, רק על מחיר דקת השיחה.

דוד אזולאי: או.

דוד אזולאי: קיי.

דוד אזולאי: אני אסתפק כאו בדברים.

דוד אזולאי: אני רוצה קצת לאפשר לנוכחים - - -

יצחק שגב: אני יכול בבקשה להשלים רק שני משפטים?

דוד אזולאי: אפשר.

דוד אזולאי: בבקשה אדוני.

יצחק שגב: קודם כל אני בהחלט רוצה לומר שאלי לא הגיעה שום תלונה בהקשר למצב החדש הזה.

יצחק שגב: זה אחד.

יצחק שגב: ...

יצחק שגב: נכנס כרגע עם פיילוט שייכנס באוגוסט, לוח הזמנים מופיע אצלך.

יצחק שגב: זה אחד.

דוד אזולאי: אני רק יכול להגיד לך שהפניות שהגיעו אלי המכנה המשותף לכל הפניות: אנא ממך, אל תזכיר את שמי.

יצחק שגב: בסדר גמור.

יצחק שגב: גם אלי אני מקבל.

דוד אזולאי: זה סיבה למה לא פונים אליך.

יצחק שגב: היושב ראש, אתה יודע, אנחנו כבר עובדים יחד, הנושא של אנונימי מבחינתי כאילי שיש לי שם.

יצחק שגב: יש לי גם אנשים שאומרים לי: אל תזכיר ואני כמבקר, על פי חוק רשאי לשים את זה בכספת ורק אני יודע.

דוד אזולאי: בסדר.

יצחק שגב: כך שהחשש לא קיים.

יצחק שגב: אני כן יכול לומר שאני קיבלתי בעבר תלונות על נושא הקנטינה, כולל פניה נדמה לי אפילו של היושב ראש, לגבי מוצר מסוים שבחוץ עולה זול יותר מאשר בקנטינה ובדקנו וקיבלתם את התשובות.

יצחק שגב: אגב, בדרך אליך גם התשובה ההיא שביקשת ולכן אנחנו מתייחסים לעניין הזה בצורה מאד עקשנית.

יצחק שגב: אנחנו גם נמשיך לעקוב אחר הדברים שנאמרו פה ואין לי ספק שזה מיטיב עם האסירים.

יצחק שגב: ואגב, אני פה במקום להיות בדיון אצל השר.

יצחק שגב: כשהוא שמע שיש דיון כזה הוא אמר לי: תהיה פה כי הנושא הוא בהחלט חשוב, כי יש בהחלט שמועות.

יצחק שגב: יש בהחלט שמועות כמו שמגיעות שמועות אליך וזה המקום לפרט את זה ולבדוק את הנושא.

דוד אזולאי: תודה רבה.

דוד אזולאי: הפיילוט באיזה מקום הוא כרגע נמצא?

ישראל רום: הפיילוט נעשה בבית סוהר מעשיהו באגף 2.

ישראל רום: הוא נעשה בשלבים.

דוד אזולאי: כמה זמן הפיילוט הזה כבר נמצא?

ישראל רום: התחיל לפני כחודשיים, משהו כזה.

דוד אזולאי: אז עוד אין לכם איזה שהיא אינדיקציה לגבי מה שקורה עם המכשור החדש?

ישראל רום: א' – יש לנו והיא מצויינת.

דוד אזולאי: כן?

ישראל רום: אני יכול לספר לך שאנחנו עושים את זה ב – 4 סבבים.

ישראל רום: בכל סבב 50 אסירים מקבלים 100 דקות חינם והם מתבקשים לנצל אותם במערכת החדשה.

ישראל רום: אגב, היא עומדת ליד המערכת של בזק.

ישראל רום: זאת אומרת, האסיר יכול להמשיך לשוחח בבזק אם הוא רוצה, אבל אם לא – אז הפיילוט נעשה באגף 2 במעשיהו.

ישראל רום: סיימנו כבר סבב רביעי.

ישראל רום: הפיילוט מתמקד קודם כל בהוכחה שהטלפוניה עובדת, שהיא נוחה לשימוש, שאיכות הקול היא טובה.

ישראל רום: שההזדהות היא טובה ובעצם אנחנו מקבלים שם תוצאות מצוינות.

ישראל רום: אנחנו מבצעים השבוע את הסבב הרביעי בפיילוט הזה, לדעתי הוא כבר הסתיים.

ישראל רום: השבוע נסיים אותו ואם באמת נקבל שהכל עבד כמו שנדרש, אנחנו מנטרים את הפיילוט הזה כמובן, וכן הלאה.

ישראל רום: החברה בודקת.

ישראל רום: נאשר לחברה את המשך ההתקדמות בפרוייקט.

דוד אזולאי: תודה.

דוד אזולאי: נציגת בזק, בבקשה.

ליאת זק לינצ'בסקי: אנחנו אומנם לא בפוקוס של הדיון הזה וגם אין לנו פה אינטרס.

ליאת זק לינצ'בסקי: היה מכרז, לא ניגשנו, זה מאחורינו.

ליאת זק לינצ'בסקי: אני רק רוצה להעמיד כמה דברים על דיוקם שנאמרו שהם לא נכונים.

ליאת זק לינצ'בסקי: קודם כל החישוב של ה – 26 אגורות לדעתי נובע מכמה הנחות בסיס שהם לא נכונות, כמו למשל שאמרת שבשיא זה 58 שניות.

ליאת זק לינצ'בסקי: זה לא נכון.

ליאת זק לינצ'בסקי: זה 105 שניות.

ליאת זק לינצ'בסקי: יכול להיות שיש שם עוד איזה שהן טעויות.

קריאה: 58 שניות לנייד.

ליאת זק לינצ'בסקי: אבל בהחלט המחיר בשיא הוא 26 אגורות.

ליאת זק לינצ'בסקי: אני בדקתי את עצמי גם תוך כדי הדיון.

ליאת זק לינצ'בסקי: בשפל הוא יכול להגיע ל – 5.5 אגורות.

ליאת זק לינצ'בסקי: בסלולר זה 20 אגורות.

ליאת זק לינצ'בסקי: אלה המחירים האמיתיים.

ליאת זק לינצ'בסקי: זה ממש לא ממוצע של 26 אגורות.

ליאת זק לינצ'בסקי: חשוב מאד לציין - - -

דוד אזולאי: אבל אומרים כאן אנשי השב"ס שהעלות נובעת גם מתשלום של התשתיות ומהחישוב הכללי של כל המערכת.

ליאת זק לינצ'בסקי: האסיר לא משלם את זה.

ליאת זק לינצ'בסקי: האסיר משלם ואני מה שאני רוצה להגיע אליו בדיוק, מחירי בזק בטלכרט הם מחירים מפוקחים שנקבעים על ידי משרד התקשורת.

ליאת זק לינצ'בסקי: בזק לא יכולה לזוז ימינה או שמאלה.

ליאת זק לינצ'בסקי: הם זהים בתוך כותלי בית הסוהר ומחוץ לכותלי בית הסוהר.

ליאת זק לינצ'בסקי: אין הבדל.

דוד אזולאי: הטלכרט מפוקח?

ליאת זק לינצ'בסקי: מפוקח.

ליאת זק לינצ'בסקי: מפוקח ונקבע בתקנות.

דוד אזולאי: זאת אומרת, אם השב"ס מוכר את זה במחיר המפוקח אז בעצם זה בניגוד להוראות.

ליאת זק לינצ'בסקי: אם זה נמכר במחיר שונה אז זה בניגוד, כן.

ליאת זק לינצ'בסקי: אבל אני לא יודעת מה קורה בקנטינות.

דוד אזולאי: לא, אני רק שואל.

ליאת זק לינצ'בסקי: אם זה קורה – אז כן.

קאפח חנני: זה נמכר במחירים של בנק הדואר.

קאפח חנני: אותם מחירים שבנק הדואר מוכר את הטלכרטים בחוץ, אותו מחיר נמכר - - -

שלומית אבינח: שזה יותר יקר - - -

ליאת זק לינצ'בסקי: האסיר לא משלם שום עלויות - - -

דוד אזולאי: רבותיי, הנושא הזה יכול להיבדק.

דוד אזולאי: זה לא בעיה.

קאפח חנני: זה דבר שנכנס במכרז.

דוד אזולאי: גם אפשר לבדוק את זה, זה לא בעיה.

דוד אזולאי: נבדוק את זה.

שלומית אבינח: נבדוק את זה?

דוד אזולאי: כן.

ליאת זק לינצ'בסקי: אפשר גם בקלות לבדוק את זה בתקנות כי - - -

דוד אזולאי: כמה בקנטינה מוכרים את הטלכרט?

קאפח חנני: זה של 120 דקות נמכר 56 וחצי.

דוד אזולאי: של 120 דקות 56 וחצי.

דוד אזולאי: ושל 200?

קריאה: אין של 200, יש או של 50 או של 20.

ליאת זק לינצ'בסקי: יש של 240.

ליאת זק לינצ'בסקי: המחיר שלו אמור להיות 109.5 שקלים ושל 120 – 56 שקלים.

דוד אזולאי: תיכף נשמע.

ישראל רום: אדוני, אני גם חייב להגיד לך, במאמר מוסגר לחלוטין, כשיצאנו למכרז ביקשנו את הנתונים המדויקים מחברת בזק.

ליאת זק לינצ'בסקי: סליחה, אלה נתונים שאתם לא יודעים?

ליאת זק לינצ'בסקי: הם גלויים לכל הציבור.

ליאת זק לינצ'בסקי: עם כל הכבוד, אלה נתונים שכתובים בתקנות.

ליאת זק לינצ'בסקי: המדינה קובעת, לא אנחנו.

ליאת זק לינצ'בסקי: נשמע לי מוזר שפניתם ולא קיבלתם.

ליאת זק לינצ'בסקי: אני בטוחה א' שקיבלתם, ו – ב' שגם אפשר להשיג את זה, לראות את זה באופן ציבורי.

ליאת זק לינצ'בסקי: שני דברים נוספים: נושא התחזוקה - אז באמת נאמר פה שיש שביעות רצון.

ליאת זק לינצ'בסקי: אנחנו לא יודעים על איזה שהן תקלות מיוחדות.

ליאת זק לינצ'בסקי: אנחנו יודעים שיש שביעות רצון מלאה מהתחזוקה של הטלפונים הציבוריים בבתי הכלא.

ליאת זק לינצ'בסקי: דבר אחרון שאני רוצה להתייחס אליו לעניין של הכנסת כרטיס נוסף שנאמר פה שבזק התנגדה.

ליאת זק לינצ'בסקי: זה בפירוש לא נכון.

ליאת זק לינצ'בסקי: השב"ס בעניין הזה דיבר בשני קולות.

ליאת זק לינצ'בסקי: הוא אמר משהו אחד למי שרצה להכניס את הכרטיס ולנו הוא אמר: לא לפתוח ולא לאשר את הכנסת הכרטיס.

ליאת זק לינצ'בסקי: ברגע שקיבלנו אישור מהשב"ס להכניס, כי השב"ס הוא שמנחה אותנו בעניין הזה, אז אנחנו אפשרנו את העניין.

דוד אזולאי: את מדברת על הכרטיס שנמכר למשפחות?

ליאת זק לינצ'בסקי: לא, הוא דיבר על הכנסה של כרטיס חיוג נוסף לאחרונה לבתי הסוהר.

ליאת זק לינצ'בסקי: לא טלכרט.

ליאת זק לינצ'בסקי: של חברה אחרת שבעבר השב"ס התנגד לזה והיות הוא רצה את זה וזאת הסיבה שבעבר זה לא התאפשר והיום זה כן יתאפשר.

דוד אזולאי: או.

דוד אזולאי: קיי.

דוד אזולאי: תודה.

דוד אזולאי: בבקשה גבירתי.

חגית לרנאו: קודם כל, חלק מהדברים שהוצגו כאן נראים כמו שיפורים טובים וחשובים.

חגית לרנאו: אני מוכרחה להגיד שאני, לפחות מבחינה הסנגוריה, הדבר שהכי חסרות עליו תשובות ואולי כדאי שיינתנו תשובות זה איך התפיסה של בקרה וניטור ומידע על שיחות של אסירים משתלבת עם הוראות החוק הקיימות?

חגית לרנאו: בין אם זה חוק האזנת סתר, שזה ראיתי שהיתה הצהרה במליאה שעובדים רק לפי החוק וששב"ס מודע לזה שאין לו סמכויות להורות על האזנות סתר.

חגית לרנאו: אבל יש עוד חוק שהוא חוק נתוני תקשורת.

חגית לרנאו: חוק נתוני תקשורת אומר שספק תקשורת בעל רישיון בזק לא יעביר נתונים על הוצאות שיחות, לאן הן מוצעות ודברים ברמה הפרטנית לשום גוף, אלא לפי חוק.

חגית לרנאו: השאלה איך המערכת שאתם בונים עומדת אל מול החוק הזה?

דוד אזולאי: הם אומרים שזה מידע ביטחוני.

חגית לרנאו: אבל החוק מגדיר - - -

דוד אזולאי: מידע מודיעיני, סליחה.

חגית לרנאו: חוק נתוני תקשורת הוא חוק שמגדיר מי הגופים שיש להם סמכות לקבל את המידע הזה, באיזה תנאים?

חגית לרנאו: בדרך כלל זה צריך לעבור דרך אישור של בית משפט ובדרך כלל זה דווקא לפי החוק לא עבור מידע מודיעיני אלא עבור - - -

דוד אזולאי: יכול להיות שהשב"ס לא צריך את כל מה שגבירתי אומרת כאן.

חגית לרנאו: אני שואלת.

דוד אזולאי: בגלל שזו מערכת שצריכה להיות חסינה וזו מערכת שבעצם אמורה גם להגן על האזרחים.

דוד אזולאי: זה לפחות מה שהבנתי, על סמך מידע מודיעיני.

דוד אזולאי: זאת השאלה.

חגית לרנאו: לא, יש עוד הרבה מערכות בארץ שמגינות על אזרחים, גם המשטרה, גם השב"כ, אבל השאלה אם יש הוראה בחוק?

חגית לרנאו: קודם כל השאלה אם אתם עובדים בניגוד לחוק נתוני תקשורת?

חגית לרנאו: שאלה אחת.

חגית לרנאו: אם כן, אז באיזה הוראה בחוק?

אלי בר לב: התשובה לכך היא: א' – אנחנו לא עובדים בניגוד לחוק בצורה מוצהרת וברורה.

אלי בר לב: חברת בינת היא למעשה היא מפ"א – מפעילה פנים ארצית, יש לה רישיון.

אלי בר לב: זה היה אחד מתנאי הסף של המכרז שפורסם.

אלי בר לב: שב"ס לא חשוף כהוא זה לשום נתון שיחה שמוציא אחד האסירים.

אלי בר לב: זאת אומרת, הוא לא מקבל, הוא לא חשוף לשום דו"ח שיחות שבוצע ושום דבר.

אלי בר לב: כל דבר שכזה יש מנגנון מסודר, כמו שהוזכר קודם, אותו מרכז שירות שאמור לטפל במערכת מקבל פניות מצד האסירים באמצעות מפקדי האגפים שלהם, הפניות האלה עוברות לחברת בינת, שמפיקה עבורם את הנתון, את הנתונים בדיוק כמו שעושה היום עם חברת בזק, או כל חברת סלולר כזו או אחרת שאנחנו פונים אליהם ומבקשים מהם פירוט שיחות.

חגית לרנאו: רק שאני אבין, אתם יכולים לפנות לחברה להגיד: תחסמו מספרים מסוימים, או תחסמו ... אתם יכולים לעשות, אבל אתם לא יכולים לפנות לחברה ולהגיד: תתנו לנו מידע על שיחות שאסיר הוציא.

ישראל רום: האזנות סתר, איסוף מידע מעוגן בחוק.

ישראל רום: שב"ס עובד לפי החוק בצורה ברורה לחלוטין.

דוד אזולאי: החברה מחויבת לסודיות?

ישראל רום: וודאי.

דוד אזולאי: במכרז יש סעיף המדבר על - - -

ישראל רום: אדוני, אתה צודק.

ישראל רום: לא הזכרנו את זה אבל יש, כל נושא הגנת המידע, פרטיות המידע הוא חלק מהמכרז הזה.

ישראל רום: יש סעיף שלם.

ישראל רום: חדר המחשבים של הפרויקט הוא לא חדר המחשבים של שב"ס, הוא חדר מחשבים נפרד.

ישראל רום: נפרד בצורה עם דלת פלדה, לא כל אחד יכול להיכנס.

ישראל רום: המידע נאגר בצורה מאובטחת.

ישראל רום: זה חלק מדרישות המכרז.

ישראל רום: זה הקמת מערכת מאובטחת בהתאם לדרישות החוק בצורה מלאה.

ישראל רום: אני מכריז את זה כאן.

דוד אזולאי: תודה.

דוד אזולאי: גבירתי, בסדר?

דוד אזולאי: קיבלת את התשובות?

חגית לרנאו: כן.

דוד אזולאי: בבקשה אדוני, ביקשת.

יוסף כהן: אני שומע פה דברים.

דוד אזולאי: מאיפה אדוני?

יוסף כהן: הייתי באיילון 10 שנים.

דוד אזולאי: כן.

יוסף כהן: אני לא הספקתי לרשום, רציתי הרבה דברים שקוממו אותי כאן.

יוסף כהן: אדוני, המצב בשטח הוא פשוט.

יוסף כהן: ישבתי 5 שנים, היה לנו כרטיס של בזק רגיל כמו כל אזרח במדינת ישראל.

יוסף כהן: היה לנו מחירי שפל, מחירי, בסופי שבוע יכולנו לדבר שעות, כמה שרצינו בעלות אפסית.

יוסף כהן: שיחה אחת אני דיברתי שעה אולי.

יוסף כהן: הנה, אחרי כמה שנים הגיע כרטיס פלסטיק.

יוסף כהן: נכון שהוא עלה 60 שקלים, אבל הוא נגמר תוך כמה דקות ספורות.

יוסף כהן: זה הקץ' פה שכל הזמן מדברים על אותו מחיר ובפועל אני שילמתי וקניתי בקנטינה פי שלוש.

דוד אזולאי: שילמת יותר אבל בזמן דיברת פחות.

יוסף כהן: לא, דיברתי אותו זמן, זה עלה לי פי 3.

יוסף כהן: בלי קשר לטלפוניה עכשיו.

יוסף כהן: זה כבר כמה שנים שהחליפו.

יוסף כהן: אני יודע שזה בסך הכל עניין של רווח שבקנטינה שעובר לשב"ס.

יוסף כהן: אני לא רוצה להיות ציני שלצורך תשלומי ותפעולי ואני לא יודע איזה תפעולים, אני לא רוצה להיות ציני, אבל יש רווח לשב"ס פה.

שלומית אבינח: אבל איך?

שלומית אבינח: שיסבירו את זה.

שלומית אבינח: זו נקודה מאד לא ברורה.

יוסף כהן: סליחה, זה כסף.

יוסף כהן: מדובר בכסף בשורה התחתונה.

יוסף כהן: אני יכול לתת דוגמאות בקנטינה.

דוד אזולאי: אני רוצה להבין, אתה קונה כרטיס מהקנטינה?

יוסף כהן: כן.

יוסף כהן: הוא נגמר בשליש זמן מהכרטיס הקודם.

יוסף כהן: הוא אותו מחיר.

דוד אזולאי: הוא אותו מחיר.

יוסף כהן: הוא נגמר בשליש זמן.

יוסף כהן: זה פי 3.

יוסף כהן: אז זה פה משהו סמוי שהגניבו, סליחה, אני לא רוצה, אני רוצה להיות אובייקטיבי ולספר מה חוויתי.

יוסף כהן: 10 שנים זה לא יום ולא יומיים.

יוסף כהן: הייתי תושב פה.

יוסף כהן: גרתי פה ברמלה 10 שנים.

יוסף כהן: עכשיו, אני רוצה להגיד זה כשיטה, כמו שאני חוויתי את זה, של גניבת האסיר.

יוסף כהן: אני אתן דוגמאות מהקנטינה.

יוסף כהן: מגיע שמפו שעולה 5 שקל.

דוד אזולאי: אל תשתמש בביטויים האלה.

יוסף כהן: אני מצטער, אני פשוט נסער קצת.

יוסף כהן: בדידי הווה עובדה, מה שנקרא.

יוסף כהן: אז שמפו ששילמתי עליו 5 שקל, מגיע סנו הביאה מבצע 2 שמפואים ב – 5 שקל.

יוסף כהן: לוקח השקמיסט הזה ועושה את המחיר, קורע לי את המדבקה מוכר לי את זה ב – 5 שקל ולבא בתור ב – 5 שקל.

יוסף כהן: בדידי הווה עובדה.

יוסף כהן: אני לא רוצה פה, אני מוכן להעיד על זה בבית משפט.

דוד אזולאי: אל תיכנס לנושא הקנטינה.

דוד אזולאי: אני מכיר את הסיפור הזה.

דוד אזולאי: אני מציע שתדבר על נושא הטלפונים בלבד בבקשה.

יוסף כהן: או.

יוסף כהן: קיי.

יוסף כהן: טלפונים.

יוסף כהן: אמרו ונדליזם.

יוסף כהן: אם אסיר והטלפונים נמצאים בשטח פתוח.

יוסף כהן: אם אסיר צועק, או עושה, טורק את השפופרת, הסוהר מיד בא ומעיף אותו לצינוק.

יוסף כהן: הם לא נושמים שם.

יוסף כהן: זה דבר ראשון.

יוסף כהן: בחוץ, אני עכשיו משוחרר כבר 3 שנים, יש ונדליזם פי אלף יותר גדול מהבית סוהר.

יוסף כהן: בבית סוהר יש סדר.

יוסף כהן: אין ונדליזם.

יוסף כהן: זה לא נכון.

יוסף כהן: זה הפחדות.

יוסף כהן: אסיר לא מסוגל, אם הטלפון התקלקל, שני חדרים על טלפון אחד.

יוסף כהן: כולם צועקים באותו רגע לסוהר: אין לנו טלפונים, אין לנו טלפון.

יוסף כהן: יש עוד עניין שנקרא: בקרה.

יוסף כהן: הבקרה הזו היא מאזינה לשיחות והיא יודעת והיא יכולה לכבות שיחות ויכולה הכל.

יוסף כהן: לפי דעתי, מה שהם אומרים עכשיו בקרה, דלת נפרדת, נראה לי שהם יפריטו את הבקרה בסך הכל.

יוסף כהן: כי יש באיילון באמת איזה בקרה - - -

דוד אזולאי: זה גם כל המערכת.

יוסף כהן: סליחה, אני מכיר אותו, אני מכיר גם את הדלת הזו.

יוסף כהן: החדר בקרה שגם אחראי על האזנת ... עכשיו, אסיר שעושה בעיה, כן, יש.

יוסף כהן: אני חייתי בין אסירים, אני יודע אסירים שהאזינו להם לשיחות.

יוסף כהן: 10 שנים זה לא יום אחד.

יוסף כהן: אני רק מביא את המציאות.

יוסף כהן: אני לא מביא את הנתונים של אנשים שמעולם לא היו שם.

יוסף כהן: אני מביא מה שאני חוויתי.

יוסף כהן: אין דבר כזה, זאת אומרת, עכשיו, יותר מזה, הטלכרט זה כסף.

יוסף כהן: עכשיו, המצב הזה של חונקים את האסיר שאין לו, בקושי יש, במי פוגעים?

יוסף כהן: במשפחה שלו.

יוסף כהן: אז משפחות עניות זה נהיה שם מדרג של היררכיה של עשירים ועניים והם המשרתים שלהם והם עושי דברם ומגבירים את הפשע, לא עושים לרווחת האסיר.

יוסף כהן: זה מקומם אותי כל רגע שאני שומע: לטובת האסיר, לטובת האסיר.

יוסף כהן: יש פה, מה שנקרא תחת הכותרת: להוצאות תפעול.

יוסף כהן: יש פה רווח כספי לשב"ס ולטעמי יפה אמרת עם המכרז, זה פשוט, לדעתי, המכרז זכתה חברה שנתנה רווח הכי גדול לשב"ס.

יוסף כהן: סליחה שאני בוטה, אבל אני רוצה להגיד את זה.

דוד אזולאי: אל תגיד דברים - - -

יוסף כהן: בסדר זו דעתי.

יוסף כהן: אני הקטן.

דוד אזולאי: אל תיכנס לזה, למה לך?

דוד אזולאי: למה לך?

דוד אזולאי: אם יש לך הוכחות – תביא לנו.

דוד אזולאי: אבל אם אין לך הוכחות אל תגיד דברים - - -

יוסף כהן: אמרתי: זו דעתי.

יוסף כהן: הוכחות יש לי לזה ששילמתי פי 3 מרגע שהחליפו את הכרטיס.

דוד אזולאי: זה דבר שאני יודע אותו ואני מכיר אותו מידיעה אישית שהטלכרט ים בשב"ס עולים יקר וגם אם הם לא עולים יקר, השימוש בזמן הוא הרבה יותר קטן מאשר בחוץ.

דוד אזולאי: זה ברור.

יוסף כהן: אני לא יודע, גם המשפחות פעם יכלו לקנות טלכרט בתל אביב ולהביא אותו לרמלה.

יוסף כהן: פתאום זה נפסק.

יוסף כהן: זה צריך לעבור דרך הקופה של השב"ס עם הכרטיסים המיוחדים האלה והכל הולך לשב"ס.

דוד אזולאי: זאת בעיה שאני מכיר אותה גם כן.

דוד אזולאי: אני מקווה שהשב"ס שמע את הדברים היום וייתן על כך את הדעת עד להכנסת המערכת החדשה.

דוד אזולאי: אני חושב שאסיר נענש זה בסדר.

דוד אזולאי: אבל למה המשפחה שלו צריכה להיענש?

דוד אזולאי: אני אומר לך ממקרים שאני מכיר באופן אישי שמשפחות שמגיעות הם צריכות לקנות ולא פעם האיש הזה שמוכר להם לא תמיד הוא נמצא ולפעמים הוא גם מחליט שהוא סוגר את הבסטה והוא הולך ולא מוכר.

דוד אזולאי: האמן לי, אם תרצה אני גם מוכן לפרט בפניך.

יוסף כהן: בנושא האיומים על סוהרים אני רוצה להגיד כאן חד משמעית: טוענים פה כל הזמן הם מאוימים, הם מאויימים.

יוסף כהן: אסיר שמעיז לאיים צריך להיות ממש ראש והוא בדרך כלל בהפרדה.

יוסף כהן: אני יכול לספר לכם על סוהרים שמטרידים נשים של אסירים מינית ואומרים להם: אנחנו נפגע בהם - - -

דוד אזולאי: לא, לא, לא סליחה.

יוסף כהן: בדידי הווה עובדה.

יוסף כהן: אז אני יכול באותה כותרת.

יוסף כהן: זה אולי מכוער, אבל זה קיים.

דוד אזולאי: אני מבקש, תאמין לי - - -

יוסף כהן: אני נשמע על כך.

דוד אזולאי: אני מבקש ממך, בוא, למה לך?

יוסף כהן: סוהרים מטרידים נשים.

דוד אזולאי: אני מבקש, לא, עד כאן.

דוד אזולאי: תודה.

דוד אזולאי: רבותיי, יש לי בקשה.

דוד אזולאי: הנושא שעל סדר היום הוא נושא טלפונים ולא יותר מכך.

דוד אזולאי: אז אנא מכם, אל תפרשו את היריעה.

דוד אזולאי: אנחנו עוד נקיים דיונים, נלמד נושאים אחרים.

דוד אזולאי: בבקשה אדוני.

דוד אזולאי: מה התפקיד שלך?

מיכאל מחפוד: אני יו"ר עמותת א.ל.א – אדם למען אסיר.

מיכאל מחפוד: יוסף הוא חבר בעמותה.

מיכאל מחפוד: אני רוצה להגיד, אני רוצה לדבר כי הם הכניסו את כל נושא הביטחון, למעשה הפניה והרצון לסייע זה איזה שהיא הגנה גם על אנשים מבחוץ ולמעשה זה שיתוף פעולה ולדעתי בכלל כל הנושא הביטחוני כל פעם שהוא עולה זה כאילו איזה שהוא פטנט.

מיכאל מחפוד: אם אנחנו אומרים: ביטחון, אז אנחנו באופן אוטומטי כולם מסכימים, כולם רוצים הרי ביטחון.

מיכאל מחפוד: אבל הביטחון הזה ובטענות האלה למעשה נשלל הביטחון של כולם.

מיכאל מחפוד: זה פוגע גם באנשים התמימים לכאורה מכיוון שכשרוצים להזיק, או להפנות, או לאיים על מישהו לא צריכים את הטלפונים שלו.

מיכאל מחפוד: הפשיעה לא התחילה מזה שהגיעו טלפונים.

מיכאל מחפוד: להיפך, הירידה, ירידה בכל המתח גם של האסירים וגם הבעיות היא דווקא כשהגיעו הטלפונים.

מיכאל מחפוד: כשהגיעו הטלפונים ואפשרו לאנשים לדבר נעשה להם שקט.

מיכאל מחפוד: גם לשב"ס וגם לאסירים.

מיכאל מחפוד: זה שחרר לחץ.

מיכאל מחפוד: זה דבר הנכון.

מיכאל מחפוד: לא לקחת איזה מקרה בודד של איזה אסיר.

מיכאל מחפוד: צולם בערוץ 10 ועשו מזה רעש וסיבה כדי לעשות מזה הנה, תיראו איך אנחנו מגינים.

מיכאל מחפוד: זה לא נכון.

מיכאל מחפוד: אני יכול להגיד אותו דבר.

מיכאל מחפוד: סוהר לא מזמן רצח אשה, את אשתו.

מיכאל מחפוד: אז מה?

מיכאל מחפוד: כאילו מה אתה לוקח?

מיכאל מחפוד: אתה לוקח אסיר שעשה איזה שהיא בעיה ואתה מעניש עונש קולקטיבי?

מיכאל מחפוד: האם זה ביטחון?

מיכאל מחפוד: אתה לוחץ על אסירים בזה שאתה בא להגן, כביכול, על משפחות.

מיכאל מחפוד: אם הם טוענים שהם רוצים להגן על הזה אני רוצה להגיד לך שיש פה סוג של סילוף.

מיכאל מחפוד: אני מסכים אולי שיש כוונה טובה.

מיכאל מחפוד: מסכים שמאחורי זה עומד איזה שהוא רצון טוב לעזור לאנשים שלכאורה נפגעים מאיומים של אסירים.

מיכאל מחפוד: אבל ליד זה, ליד הכוונה הטובה יש נזק גדול לאנשים אחרים.

מיכאל מחפוד: למסה, לא לבודד, לא לאסיר הבודד, אלא למסה של אסירים ולכן צריך להתייחס לזה בצורה לא עונשים קולקטיביים.

מיכאל מחפוד: יש לכם בעיה עם אסיר מסוים והכי קל לשב"ס לדעת מי עושה בעיה ואיזה אסיר כביכול - - -

דוד אזולאי: אני בעניין הזה מסכים איתך.

דוד אזולאי: אני בטוח שהשב"ס כשצריך לטפל במישהו, באסיר, הוא יודע לעשות את זה, יש לו מספיק כלים מאשר כל אחד אחר ובעניין הזה אין ויכוח.

דוד אזולאי: או.קיי.

דוד אזולאי: תודה אדוני.

מיכאל מחפוד: דבר נוסף, לגבי הקנסות.

מיכאל מחפוד: הם אמרו שבמכרז יש קנסות.

מיכאל מחפוד: אני רוצה לדעת האם הקנסות האלה באות לטובת האסיר?

מיכאל מחפוד: האם זה מוריד לו מהעלויות?

דוד אזולאי: יש לי הרבה שאלות שעוד לא קיבלתי תשובות.

דוד אזולאי: אני לא מתכוון לגמור את הדיון הזה בדיון אחד.

דוד אזולאי: יהיו עוד דיונים.

דוד אזולאי: אמנון בבקשה.

אמנון דניאל: אני מטפל באסירים משוחררים וגם באסירים שבתוך בית הסוהר.

אמנון דניאל: הטלפון שלי מופיע, הטלפון האישי וכל אחד יכול להתקשר.

אמנון דניאל: השאלה אם לפי מה שהם אומרים שיש האזנות אם אני מותר לי לדבר איתו.

אמנון דניאל: אני על חומר שאני מציג בפני משרדים שונים אני צריך ויתור סודיות וייפוי כוח.

אמנון דניאל: אז אני בעצם עושה פעולה לא נכונה.

אמנון דניאל: אסיר מדבר איתי.

אמנון דניאל: עובדה שהוא מדבר איתי בצורה חופשית על הבעיות שלו.

אמנון דניאל: אם זה ככה, אני לא אדבר איתו.

אמנון דניאל: חוץ מזה, שאלה נוספת היא: האם האסירים יודעים שהם מוקלטים.

דוד אזולאי: מה שהבנתי: הם יש היום האזנות לאסירים?

יוסף כהן: בטח שיש.

דוד אזולאי: חבר'ה, תעשו לי טובה, אל תענו לי, אני שואל פה את האנשים.

ישראל רום: התשובה היא שהשב"ס לא חשוף לשאלה אם מאזינים או לא מאזינים.

ישראל רום: האזנה לאסיר נערכת על ידי משטרת ישראל.

ישראל רום: זאת סמכותה.

ישראל רום: היא מקבלת צו מבית משפט.

ישראל רום: שב"ס יכול לסייע, אם נדרש, אם הוא מתבקש.

ישראל רום: אם המשטרה יושבת בבזק על המרכזייה ומאזינה - - -

דוד אזולאי: אבל שב"ס כשב"ס?

ישראל רום: לא.

ישראל רום: חד משמעית.

קריאה: זה אסור.

קריאה: חד וחלק.

דוד אזולאי: או.

דוד אזולאי: קיי.

דוד אזולאי: זו הבהרה שאסיר יקבל אותה.

אמנון דניאל: משהו לתועלת, אם באמת יש האזנות והאסיר מתקשר - - -

ישראל רום: אין האזנות.

אמנון דניאל: סליחה, אז שיתנו את האופציה למישהו אחר להתקשר אליו.

אמנון דניאל: ככה זה יוזיל להם את הכל.

דוד אזולאי: אתה מרחיק לכת.

דוד אזולאי: אני לא מוכן.

דוד אזולאי: בבקשה רחלה.

רחלה אראל: עורכת דין רחלה אראל מהמרכז האקדמי למשפט ולעסקים.

רחלה אראל: אני עד הרגע הזה למעשה לא הבנתי את המשולש המאד פשוט: יש פה מכרז, יש פה חברה עסקית.

רחלה אראל: אם שב"ס לא משלם וכל העלויות על גב חברת בינת, אז מישהו פה הרי צריך לממן את ההרפתקה העסקית הזאת.

רחלה אראל: אז זה סימן שזה אסירים.

רחלה אראל: או.

רחלה אראל: קיי?

רחלה אראל: ואם זה אסירים אז אמרו פה קודם לכן שלמעשה יש איזה שהוא מנגנון שבו מוסדר הכנסות לשב"ס כתוצאה מהוצאות שיחות טלפוניות בידי אסירים.

רחלה אראל: אני עד הרגע הזה לא הצלחתי להבין ואני אשמח אם פה יוסבר איך זה נעשה?

רחלה אראל: משום שאם שיחת טלכרט בעצם נמכר במחיר מפוקח על ידי משרד התקשורת, אז הרי אם זה המחיר, מאיפה נגזר הרווח לשב"ס להקים תשתיות ודברים מהסוג הזה, כפי שנאמר פה קודם לכן בידי השב"ס.

קריאה: זה לא מה שנאמר אבל.

רחלה אראל: אז או.

רחלה אראל: קיי.

רחלה אראל: אז אני אשמח שתעמיד אותי פה על דיוקי ותתקן במידה ונפלה שגגה בהבנה שלי.

רחלה אראל: זה דבר אחד.

רחלה אראל: אני לא מבינה מה עלות המכרז?

רחלה אראל: זאת אומרת, מכרז, או.

רחלה אראל: קיי.

רחלה אראל: בואו תגידו מה הסכום שמגלגלים פה.

רחלה אראל: אני מבינה שהשב"ס לא צריך להוציא שקל מכיסו, אבל בוא נראה איזה כוחות כלכליים פועלים פה במסגרת הזו, בייחוד שמי שיישא על גבו את הרווחים הכלכליים זה האסיר ומשפחתו בסופו של יום.

רחלה אראל: זו נקודה אחת.

דוד אזולאי: לא בטוח.

רחלה אראל: אם זה כך, הם עלו על מכניזם כלכלי שאולי כדאי שכולנו נכיר אותו?

רחלה אראל: הוא יכול להואיל במקרים אחרים?

רחלה אראל: זו שאלה אחת.

רחלה אראל: שאלה שניה זה בעצם, אני רוצה לשאול את שירות בתי הסוהר איך הם, זאת אומרת, לא לשאול, אלא אני אומר מספר מילים.

רחלה אראל: כיום המצב הוא כזה שלאסיר, אסיר יכול, רשאי לקנות מחשבון הקנטינה 1,600 שקלים טלכרטים.

רחלה אראל: משפחתו יכולה להוסיף, באמצעות הביקורים, טלכרטים נוספים.

רחלה אראל: באמצעות המערכת הזו ותקנו אותי במידה ואני טועה.

דוד אזולאי: יש מגבלה במספר הטלכרטים.

דוד אזולאי: הוא לא יכול לקנות כמה שהוא רוצה.

רחלה אראל: אבל המשפחה יכולה להכניס לו.

דוד אזולאי: גם כן יש מגבלה.

ישראל רום: 2 בכל ביקור אחת לשבועיים.

רחלה אראל: 2 בכל ביקור, 1 לכל שבועיים.

רחלה אראל: או.

רחלה אראל: קיי.

דוד אזולאי: בסדר.

דוד אזולאי: כי משתמע מדבריך שהוא יכול לנצל את כל ה - 1,600 שיהיו לטובת טלכרטים.

רחלה אראל: או.

רחלה אראל: קיי.

דוד אזולאי: אבל זה לא ככה.

רחלה אראל: תן לי להשלים את דברי, אני חיכיתי פה בסבלנות.

רחלה אראל: נתתי לכם להשלים את דבריכם.

רחלה אראל: תן לי.

רחלה אראל: תקן אותי במידה ואני טועה בסוף דברי.

רחלה אראל: מה פה הבעיה?

רחלה אראל: הבעיה היא שמרגע שזה מחויב אוטומטית, זה כמו אשליית כרטיס האשראי.

רחלה אראל: ברגע שזה מחויב אוטומטית מחשבון הקנטינה ואין לו את הטלכרט שהוא או משפחתו מביאים מבחוץ אזי מה יכול להיות, אלא אם כן יש איזה שהוא מכניזם שמתקן את זה.

רחלה אראל: יותר מזה, אם אסיר נניח סיים את חשבון הקנטינה שלו בחודש משום שקנה דברי מזון, דברי צריכה, דברי ניקיון, משפחתו הוא יודע, יכולה להכניס לו את הטלכרטים משום שהוא היה בזבזן, הוא לא ניהל נכון את חשבון הקנטינה באותו חודש.

רחלה אראל: במקרה הזה זה יהיה בלתי אפשרי.

קריאה: למה?

רחלה אראל: משום שאין אפשרות למשפחה להכניס טלכרט אלא אם כן - - -

דוד אזולאי: הוא גמר את המכסה שלו.

רחלה אראל: ואין בעזרת המשפחה לשמור על קשר עם החוץ איתו.

רחלה אראל: המנגנון הגנה הזה בעצם נפל לנו.

רחלה אראל: זאת אומרת, איך האסיר מנהל מתוך 1,600 שקלים את חשבונו ובכלל זה את שיחות הטלפון עוד פעם, עם כל המשמעויות כמו שאנחנו מבזבזים עם כרטיסי אשראי.

רחלה אראל: זה דבר אחד.

רחלה אראל: דבר שני – במתקני כליאה ואני מקווה שאני לא מחדשת פה דבר לאיש, ישנם גמ"חים – גמילות חסדים - של טלכרטים.

רחלה אראל: אסיר שיש לו, נניח אסיר חרדי שיש לו 10 ילדים, או 10 אחים ואין בידו האפשרות הכלכלית, לא הפקידו לו סכום כסף בקנטינה, משפחתו לא יכולה לסייע, אז יש גמ"חים.

רחלה אראל: פה במקרה הזה גמרת את הסיפור של הגמ"חים משום שמי ששולט בעצם זו החברה עצמה.

רחלה אראל: זה לא משהו שמישהו יכול להתערב חיצונית ולאפשר את הקשר עם החוץ לאותו אסיר נזקק, אלא אם כן יבואו ויאמרו: אנחנו לאסירים נזקקים ניתן X שיחות חינם באופן סדור, בכל חודש.

שלומית אבינח: ומי יגדיר מה זה אסיר נזקק?

רחלה אראל: זו סוגיה, או זו זווית שלטעמי לא חשבו עליה עד הסוף.

רחלה אראל: מעבר לכך, אני רוצה להעלות איזה שהוא חשש.

רחלה אראל: עד היום כאשר אסיר בעצם עבר עבירת משמעת יכולת לשלול לו ביכורים.

רחלה אראל: לשלול לו את האפשרות לרכוש מוצרים בקנטינה, לשלוח אותו להפרדה, לקנוס אותו קנס כספי.

רחלה אראל: זה כמובן לא דבר קשור לדבר משום שענישה משמעתית יש לה את ההסדר המשפטי שלה, וטובות ההנאה ניתן לשלול שלא אגב דין משמעתי.

רחלה אראל: כעת בידי שב"ס לייצר ענישה שהיא לא משמעתית, אלא בסמכות, פררוגטיבה ניהולית שוטפת של מפקד מתקן כליאה ובוודאי קצין מודיעין, שהוא שולל שיחות טלפון מאסיר.

רחלה אראל: הוא פשוט בלחיצת כפתור - - -

דוד אזולאי: גם היום הוא יכול.

רחלה אראל: לא, הוא לא יכול.

רחלה אראל: היום הוא צריך להחזיק אותו בבידוד.

דוד אזולאי: היום הוא לא יכול?

ליאת זק לינצ'בסקי: אין אפשרות לנתק.

קריאה: אז המצב טוב יותר.

רחלה אראל: לא, המסות.

רחלה אראל: אתה לא יכול להכניס את כל אוכלוסיית האסירים לבידוד כדי לשלוט טלפונית.

דוד אזולאי: סליחה, האם יש אפשרות היום, במצב הקיים היום, לשלול שיחות טלפון מאסיר?

ישראל רום: ישבתי בשקט והקשבתי, יש לי הרבה מה לומר, אבל אדוני שאל אז אני אענה.

ישראל רום: ענישה בשב"ס המשמעתית מעוגנת בפקנ"צ – פקודת נציבות.

ישראל רום: לא כל אחד הישר בעיניו יעשה.

ישראל רום: אדם שיחרוג מהפקנ"צ אז הוא עבריין.

ישראל רום: בעבריינים אנחנו לא עוסקים בחדר הזה.

רחלה אראל: הדין המשמעתי מעוגן בפקודת בתי הסוהר - 1971.

רחלה אראל: לא פקנ"צ, לא פקודת נציב שב"ס.

ישראל רום: אף אחד לא ישלול לאף אסיר על גחמה או על זה.

דוד אזולאי: אני שאלתי שאלה אינפורמטיבית.

דוד אזולאי: באמת אני שואל שאלה: האם היום אסיר שבגלל כל מיני בעיות יכולים להעניש אותו ולמנוע ממנו שיחות טלפון?

דוד אזולאי: קיים מצב כזה?

ישראל רום: אדוני היושב ראש, וודאי, במסגרת דין משמעתי.

דוד אזולאי: יש?

דוד אזולאי: או.

דוד אזולאי: קיי.

דוד אזולאי: בסדר.

ישראל רום: כמו כל טובת הנאה שניתנת - - -

דוד אזולאי: כי רחלה אמרה פה דבר שכאילו בעקבות המערכת החדשה יהיה איזה שהוא חידוש.

דוד אזולאי: אז אין חידוש.

דוד אזולאי: זה קיים היום במערכת.

ישראל רום: ומי שיעשה את זה כאילו כעונש פרטי כי הוא ילך, ילחץ על כפתור ...

ישראל רום: במסגרת משפט, כמו שקיים היום, יהיה גם בעתיד.

דוד אזולאי: הבנתי.

רחלה אראל: זאת אומרת, שלילת טובת הנאה טלפונית תהיה רק אגב דין משמעתי, זה מה שאתה אומר לי.

ישראל רום: גם היום זה כך.

רחלה אראל: גם היום זה כך?

ישראל רום: בוודאי.

רחלה אראל: או.

רחלה אראל: קיי.

רחלה אראל: טוב.

קריאה: לכן חובת ההוכחה היא שלך אם יש, תקשיבי רגע - - -

דוד אזולאי: רחלה, הדברים נאמרים, הם רשומים בפרוטוקול.

רחלה אראל: רשומים?

רחלה אראל: אז זהו.

דוד אזולאי: אחר כך במקרה, אמינים עלי פה אנשים שאומרים דברי אמת.

רחלה אראל: משפט אחד: אני חושבת שהשימוש הזה במקרה קיצון שההתרשמות שלי שהיא לא תופעה והעידו על כך נציגי שב"ס שאתה לוקח מקרה קיצון ובמקום לטפל בו נקודתית וההיפך, לפעול דיפרנציאלית, כירורגית, אתה משית איזה שהוא מענה קולקטיבי עם יכולות, כבודו, המערכת הזו נותנת יכולות שלא היו קודם לכן בידי שב"ס.

רחלה אראל: אלה יכולות שבמסגרת עשיית שב"ס, אם אנחנו מכנים את שירות בתי הסוהר, או לפחות גופמן כינה כ"מוסד טוטאלי" והעשייה השב"סית היא עשייה טוטליטרית בהמשך לכך, במובן האקדמי של הביטוי, אז אתה נותן עכשיו יכולות שלא היו.

רחלה אראל: הם לקחו לעצמם.

רחלה אראל: הם לא נתנו דין וחשבון ציבורי על כך ואני חייבת לומר שבמישור הציבורי זה לצנינים בעיני.

רחלה אראל: אני כציבור, מדיניות כזו שהשב"ס מפעיל ולוקח לעצמו צריכה היתה לבוא אגב שיג ושיח ציבורי משום שההשלכות של היכולות שהוא נטל לעצמו הן השלכות גם בתחום האזרחי.

רחלה אראל: את זה גם לא אני אמרתי.

רחלה אראל: אמרו טובים וחכמים ממני.

רחלה אראל: פה בעניין הזה אני באמת לא מבינה איך זה שהכל פתוח ואף אחד לא מצא סמכויות כל כך רחבות ניתנות במסגרת הזאת.

רחלה אראל: שוב פעם יש לנו פה בעיה של שקיפות והיעדר דיווחיות, מה שמצופה משירות בתי הסוהר.

רחלה אראל: בהקשר הזה גם לכך צריך להתייחס ולמנוע הישנות מקרים דומים בעתיד.

רחלה אראל: צריך יתר שקיפות ואם באמת הוא טוען שבדו"ח השנתי, שזה בדיוק אותו דו"ח שדוברות שב"ס מפרסמת, היו בשנים קודמות, אז אני יכולה לומר לך שאת מה שהוא אמר היום לא הופיעו בדו"חות שירות בתי הסוהר.

רחלה אראל: את מה שהוא אמר היום בדיון, אני עוקבת בעניין אחרי הדו"חות הללו משום שאלה מקורות המידע היחידים שקיימים בידי ציבור ומי שדואג בעצם למה שנעשה מאחורי כותלי הכלא.

רחלה אראל: אני חושבת שיש פה טעם לפגם שיורד ממש לשורש העניין עם השלכות רוחב ועומק כלפי הציבור בכלל.

דוד אזולאי: תודה.

דוד אזולאי: נציגי חברת בינת בבקשה.

מנחם גוטמן: קודם כל אני רוצה להגיד משהו אחד: המערכת עצמה, שמעתי בעיון את כל מה שאמרו על מה המצב הקיים היום ואני שמח כי הגיע הזמן באמת להביא מערכת אחרת שעושה את הדברים יותר טוב כנראה ופה זה בא, מכל הבעיות שיש, בלי חס וחלילה לפגוע בשירות של האחרים.

מנחם גוטמן: המערכת עצמה היא קודם כל מערכת טלפוניה.

מנחם גוטמן: היא נותנת עוד דברים, בדיוק כמו שאני מסתובב עם סמסונג וכולם היום עברו לסמארטפונים.

מנחם גוטמן: זה קודם כל טלפון.

מנחם גוטמן: אחרי הכל היא אמורה לתת את הטלפוניה בצורה הכי טובה.

מנחם גוטמן: כמו שאת אמרת, על פי חוק.

מנחם גוטמן: אני חייב לציין פה, ההנחיה: לא מעבירים שום דבר לשב"ס מעבר למה שמותר לפי החוק.

מנחם גוטמן: דרישות אם יש לשב"ס – בדיוק לפי הנהלים כמו שמתבקש היום בכל תהליך רגיל של לקבל מידע בצורה פרטנית על פי החוק.

מנחם גוטמן: ההנחיות החד חד ערכיות שהוגדרו בפרוייקט הזה של הניתוק בינינו לבין השב"ס.

מנחם גוטמן: אנחנו המבצעים, לנו יש אותם סמכויות כמו שיש לכל בזק, או לכל חברה אחרת.

דוד אזולאי: השב"ס משלם עבור השירות הזה?

מנחם גוטמן: השב"ס לא משלם כלום.

מנחם גוטמן: כמו שאמרתי, הפרוייקט עצמו חברת בינת משלמת על כולו, על ההקמה שלו.

מנחם גוטמן: הרווח שלה יהיה למשך 10 שנים האלה על עלות השיחה.

מנחם גוטמן: הייתי מאד מאד שמח אם במכרז היינו מגיעים ל – 26 אגורות.

מנחם גוטמן: לצערי, החבר'ה שלנו ניהלו קרב עיקש מול החברות האחרות והגיעו למחיר כמו שראיתם אותו שמה, שהוא רגע אחד לפני שגם אנחנו היינו פורשים מהמכרז הזה מבחינת עלויות כדאיות.

מנחם גוטמן: אחרי הכל בינת היא חברה עסקית והיא צריכה לעשות את כל הזה שלה.

מנחם גוטמן: יש לנו בעוגה הזאת הקטנה שקיבלנו יש לנו כמה שותפים: יש לנו את החברה פה שאמורה לספק את השיחות על כל הקווים.

מנחם גוטמן: יש לנו את ההוצאות תפעול עצמם כי זה טלפונים ואני מאד שמח שהוא אמר שהטלפון זה אחד הדברים הכי מקודשים, כי יכול להיות שנצטרך פחות לפחד מהקטע של ...

מנחם גוטמן: ונדלי, כי בטלפון הוגדרו לנו דברים שהוא לא יכול לתלות את עצמו, אלף ואחד דברים שעשינו טלפון כל כך מוכשר שחס וחלילה לא יקרה לו כלום מתוך תפיסה שמעבר, כמו שאמרו הנציגים של השב"ס, מעבר לקטע של הקנסות שאנחנו, קנסות מפלצתיים, יש פה קטע ביטחוני.

מנחם גוטמן: אם יש היום, כמו שהחבר'ה אמרו, אם יש היום בעיה באגף אז הוא אמר את זה לבד, זה הטלפון, זה הכלי שלהם.

מנחם גוטמן: מתחילים התמרמרויות וזה כבר ברמה שלהם.

מנחם גוטמן: אני מבחינתי צריך לתחזק את המערכת הזאת, עם מה שנקרא, עם נוהל תחזוקה מאד קפדני, מאד הדוק.

מנחם גוטמן: אחרת אני משלם על זה.

דוד אזולאי: אתם חייבים לתת דיווח שוטף לאיזה שהוא גורם על המערכת שלכם?

מנחם גוטמן: אנחנו מוציאים דיווחים, שוב פעם, ברמות מסוימות.

מנחם גוטמן: ברמות תחזוקה – השב"ס מקבל מה שמותר לנו מבחינת רמות תחזוקה.

מנחם גוטמן: מכיוון שאנחנו לא יכולים להיכנס לתוך בית כלא בלי אישור של השב"ס.

מנחם גוטמן: אם יש לי תקלה במקום מסוים אני צריך את האישורים, אני צריך את האנשים שמלווים אותי, אנחנו ממש כמו שבזק היום.

מנחם גוטמן: אנחנו נותנים דיווחים מבחינת תחזוקה, עמידות, שרידות של המערכת ברמה חודשית.

מנחם גוטמן: אנחנו מחויבים לאסירים עצמם - - -

דוד אזולאי: אתם מדווחים לשב"ס?

מנחם גוטמן: בקטע התחזוקתי גם לשב"ס, כן.

מנחם גוטמן: יש לנו מערך שלם של שירות וזה מה שהוגדר בזה שאנחנו אמורים לתחזק ולתת כל רגע נתון מה קורה עם המערכת?

מנחם גוטמן: המערכת היא מערכת חדישה שנותנת באמת ברמה של הטלפון הבודד מה מצבו.

מנחם גוטמן: צריך להבין את זה, זה מערך שלם.

דוד אזולאי: אתם נדרשים לספק איזה שהוא מידע על ידי המשטרה, לא על ידי השב"ס, ככה נאמר לי פה, אתם חייבים לדווח לשב"ס שאתם מעבירים את המידע הזה?

שלומית אבינח: איך בפועל מתבצע, יש מידע על אסיר שהוא מאיים על נפגע עבירה בחוץ.

שלומית אבינח: איך זה בפועל?

שלומית אבינח: הם פונים אליכם?

שלומית אבינח: יש איזה דיווח?

שלומית אבינח: יש איזה בקרה שזה נעשה?

מנחם גוטמן: הבנתי.

מנחם גוטמן: כל פעולה הכי קטנה שנעשית במערכת נרשמת.

מנחם גוטמן: קודם כל נרשם.

שלומית אבינח: ומדווחת?

מנחם גוטמן: רגע, עכשיו היא מדווחת שוב פעם לפי,

שלומית אבינח: למי?

מנחם גוטמן: השאלה היא למי?

מנחם גוטמן: אני אומר, אין מצב, מבחינת המערכת, שמישהו עשה איזה פעולה, סתם, קמ"ן – קצין מודיעין - בשב"ס ביצע פעולה והיא לא נרשמת איפה שהוא.

מנחם גוטמן: אין דבר כזה שהוא ביצע, נגיד, אני אתן לכם סתם דוגמה, שקודם שאלתם, האזנה, או שמישהו השאיר למישהו לבצע האזנה על ספציפית ראש משפחת פשע, בלי שזה נרשם והוכנס פנימה אישור מבית המשפט, אם אני זוכר נכון.

מנחם גוטמן: הצו של בית המשפט חייב להיכנס.

מנחם גוטמן: בלי זה לא ניתן לבצע את הדברים האלה במערכת הזאת.

שלומית אבינח: במערכת שלכם.

מנחם גוטמן: אני חייב לומר לכם שאנחנו עובדים עם הרבה מאד חברות אחרות בשוק, במגזר הביטחוני, עוד לא נתקלתי בחברה, או בארגון שכל כך עם פוקוס והוא יודע שיש עליו עכל כל כך הרבה עיניים ולא זז ימינה ושמאלה - - -

דוד אזולאי: מי הגורם שמפקח עליכם אתם?

קריאה: באיזה מובן, אדוני?

מנחם גוטמן: מבחינת מה?

מנחם גוטמן: מבחינת הניהול הטלפוני אנחנו כפופים לחוקים של משרד התקשורת.

מנחם גוטמן: מעבר לזה אנחנו חברה עסקית לכל דבר מבחינת הרווחים, הדברים האלה.

מנחם גוטמן: יש לנו את החוזה ולפי המכרז אנחנו עובדים.

דוד אזולאי: תודה.

דוד אזולאי: נציגת האגודה לזכויות האזרח, בבקשה.

עלוה קולן: נעים מאד, עלוה קולן מהאגודה לזכויות האזרח.

עלוה קולן: אני חושבת, קודם כל מצויין שנעשה הדיון הזה ואני מאד מודה ליושב ראש, כי נמצאים פה חברי כנסת וארגונים שמתעסקים הרבה בזכויות של אסירים.

עלוה קולן: אנחנו לא ידענו על זה, אז אני מאד מקבלת - - -

דוד אזולאי: מה לא ידעתם?

עלוה קולן: לא ידענו על פרויקט שחף.

דוד אזולאי: איך יכול להיות?

עלוה קולן: איך יכול להיות?

עלוה קולן: סוגית השקיפות, לפי דעתי - - -

דוד אזולאי: מזל שיש , אחרת איך הייתם יודעים?

עלוה קולן: סוגיית השקיפות פה היא ברורה.

עלוה קולן: זה ברור שפרויקט בסדר גודל כזה, שיש לו גם נגיעה לזכויות של אסירים, לא יכול להתבצע מאחורי קלעים ובלי שקיפות.

עלוה קולן: גם ם היה כל הדברים שנאמרו פה על ידי השב"ס, יושבים פה הרבה מאד אנשים שפעילים בנושאים של אסירים ולא קיבלו את המידע הזה.

עלוה קולן: גם אם זה מדובר בפרויקט שכל המשמעות שלו היא הטבה של זכויות האסירים, זה יהיה רק מצויין להם, ראוי שהפרטים של הפרויקט הזה יפורסמו ויהיו נגישים לכולם.

עלוה קולן: לכן אני חושבת שזה מאד ראוי שנקבל מידע לגבי הפרויקט, לקבל את הסכם ההתקשרות עם החברה שמפעילה את המערכת החדשה.

עלוה קולן: לקבל פירוט מדויק לגבי השינויים שיחולו.

עלוה קולן: להבין מה הסמכויות והתפקידים של החברה שמפעילה את רשת הטלפונים.

עלוה קולן: באיזה אופן היא נחשפת?

עלוה קולן: באיזה אופן השב"ס נחשף לתוכן השיחות?

עלוה קולן: איזה מידע נאסף?

עלוה קולן: באיזה אופן אוספים אותו?

עלוה קולן: יש פה גם את החששות מפני הרווחיות או האי רווחיות של הפרוייקט הזה וההשפעות שזה יכול לעשות על זכויות של האסירים לשיחות הטלפון שלהם.

עלוה קולן: יש ענייני פיקוח שצריכים לעשות פה.

עלוה קולן: הייתי רוצה להגיד דברים בעלי יותר תוכן, אבל אני לא מכירה את כל הדברים האלה.

דוד אזולאי: אז אני מציע לכם, לאגודה לזכויות האזרח ולסנגוריה הציבורית, יושב כאן נציג היועץ המשפטי לממשלה שתיכף גם הוא יגיד את דברו.

דוד אזולאי: אני מציע לכם שתיכנסו קצץ יותר לעובי הקורה ואל תחכו לחברי כנסת שיציפו את הנושא הזה.

דוד אזולאי: הנושא שווה בדיקה.

דוד אזולאי: זה היה היום רק הפתיח של הנושא הזה.

דוד אזולאי: אז לתשומת לבכם.

עלוה קולן: אם אפשר שהועדה תפעיל פה את סמכותה ופשוט תדרוש את המסמכים האלה ותעביר אותם לעיוננו על מנת שנוכל להגיד גם דברים בעלי תוכן ולא רק לגעת - - -

דוד אזולאי: אני מודיע לך, אמרתי, זה הדיון הראשון, זה דיון פתיחה ואני מתכוון לעשות דיונים נוספים בנושא הזה ואז נבוא בצורה מסודרת.

דוד אזולאי: היום היה חשוב לנו, הדבר החשוב ביותר היום: צריך לקבל מושגים.

דוד אזולאי: דבר שאף אחד מאיתנו לא ידע.

דוד אזולאי: לשמחתי הרבה, קיבלנו.

דוד אזולאי: יושבים פה נציגי החברה, נציגי השב"ס, נציגי הסנגוריה הציבורית, אסירים לשעבר.

דוד אזולאי: שמענו את הדברים.

דוד אזולאי: למדנו.

דוד אזולאי: אנחנו נמשיך בהמשך.

דוד אזולאי: בקשה אדוני, נציג היועץ המשפטי.

משה כהן: משה כהן, משרד המשפטים.

משה כהן: ראשית אני מצטרף לדברי קודמותיי לגבי השקיפות.

משה כהן: הקורה מאד דקה.

משה כהן: כבודו דיבר על קורה עבה.

משה כהן: אני גיגלתי ומצאתי פרוטוקול דיון אחד של כבודו במליאת הכנסת.

משה כהן: זה מה שיש בנושא.

דוד אזולאי: גם אתה טעית.

משה כהן: או.

משה כהן: קיי.

משה כהן: אני חושב שאם השב"ס רוצה לשדרג את היכולות שלו אני מאד שמח.

משה כהן: קיבלתי תשובות לשאלות הסנגוריה, זה מניח את דעתי, אבל אני חושב שהדיון היה צריך להיעשות לפני הדיון הזה.

משה כהן: דבר שני שהעלה אותו חבר הכנסת מקלב בתחילת הדיון ואני פשוט לא הבנתי אם יש תשובה: כאשר אסיר בא ומתקשר לאבא, למורה של הבן שלו וכדומה, האם יש אפשרות, אני מבין שזה תלוי ביכולת מודיעינית, מידע מודיעיני כלשהו על אסיר ספציפי, לא על כולם.

משה כהן: כאשר אסיר שיש נגדו מידע וכדומה, מתקשר.

משה כהן: האם יש אפשרות שהוא יוכל להתקשר למישהו לבטל את הפתיח הזה?

משה כהן: משהו יותר מידתי, שהוא יוכל להתקשר לטלפון ספציפי, הוא יאמר למישהו: אני רוצה להתקשר עכשיו למורה של הבן שלי, ולא רוצה שישמעו את הדבר הזה?

משה כהן: או שזה אוטומטי בילד אין בתוך המערכת?

אלי בר לב: כבר הסברנו קודם.

אלי בר לב: זה ממש לא בילד אין.

אלי בר לב: זה חלק מובנה מהיכולות של המערכת המופעלות סלקטיבית לגבי אסירים ספציפיים.

אלי בר לב: אם לגבי אותו אסיר ספציפי הוחלט להפעיל את היכולת הזו, הוא יכול לפנות, יש ברמת בית הכלא, הוא יכול לפנות למפקד האגף שלו, הוא יכול לפנות לקצין המודיעין ולהעלות את בקשתו.

שלומית אבינח: האסירים יודעים על כך?

ישראל רום: המערכת עוד לא הופעלה שם.

ישראל רום: כשתופעל יהיה תהליך הטמעה והדרכה וזה חלק מהפרויקט.

ישראל רום: כל הדברים האלה הם אופציות.

ישראל רום: הם אופציות להפעלה וראיית נפגעי עבירה, שלא נשכח למה הם קיימות, אבל הם לא חייבות להיות מופעלות.

ישראל רום: אני שוב אומר את זה.

ישראל רום: אסיר שיודע לנהל את ענייניו טוב מאד, הוא יכול לפנות, כמו שנאמר כאן, ולבקש לבטל חלק מהאופציות, לבקש לעשות שיחה מחדר המפקד, לא דרך הטלפון הציבורי, כדי שלמרות שהוא נכשל והוא כזה והוא כזה, המורה של הילד שלו לא תופיע הודעה.

ישראל רום: יש המון דרכים.

דוד אזולאי: בבקשה אדוני.

קאפח חנני: חנני קאפח מהייעוץ המשפטי.

קאפח חנני: שמענו באריכות פה את הדברים מכיוונים שונים, ורציתי להגיד כמה דברים, אפילו יכול להיות שהם היו ברורים, אבל להעמיד דברים על מכונם.

קאפח חנני: קודם כל שב"ס הוא גוף ציבורי שפועל מכוח חוק, פקודת בתי הסוהר, כפי שהיא ציינה, גם נחדד את הדברים: יש פקודות נציבות שנציב שב"ס מוציא אותם והם קיימות ומפורסמות באתר שירות בתי הסוהר.

קאפח חנני: זה בעניין של מכוח מה אנחנו פועלים.

קאפח חנני: הסמכויות – מה שהקנה לנו אותם זה בעצם המחוקק, החוק.

קאפח חנני: שבעצם אנחנו נדרשים למלא את ייעודנו החברתי כלפי החברה.

קאפח חנני: שבית משפט החליט לשים אסיר מאחורי סורג ובריח.

קאפח חנני: עכשיו, בהיבט הזה של הלשכה המשפטית אני רוצה להגיד, הם בעצם עומדים מהצד של המתרס, במירכאות, כמה חיים קשים אנחנו עושים להם בכל מכרז ומכרז וכל דבר שביקשו.

קאפח חנני: כי אנחנו לא חיים בריק.

קאפח חנני: חיים בחלל שיש חקיקה.

קאפח חנני: עלה פה נושא של האזנות, יש חוק האזנות סתר.

קאפח חנני: יש נושא של חוק חופש המידע.

קאפח חנני: מעלים טענות.

קאפח חנני: זה יפה שמעלים טענות.

קאפח חנני: אבל אני לא שמעתי מישהו שאמר: אני פניתי ולא קיבלתי.

קאפח חנני: כי זה דבר אחד.

קאפח חנני: או תשובה כזו שלא עומדת בקנה אחד עם מה שנמסר לו.

קאפח חנני: גם מר כהן מקודם שציין, אבל אני לא רוצה להיכנס לזה.

קאפח חנני: דבר עוד חשוב נוסף – נושא של פרסום המכרזים.

קאפח חנני: פרסום המכרזים אנחנו גם פועלים לפי חוק חובת המכרזים והתקנות שלו.

קאפח חנני: מפורסמות הן באתר שירות בתי הסוהר ובאמצעות לפ"מ – לשכת הפרסום הממשלתית.

קאפח חנני: אין פה איזה דבר שאנחנו עושים חריג.

דוד אזולאי: על זה אני לא חושב שהיתה טענה.

קאפח חנני: לכן אני אומר, המכרז עצמו - - -

דוד אזולאי: אנחנו לא דיברנו על הפרסום של המכרז, אבל אני דיברתי על דברים אחרים.

קאפח חנני: לא, כשאני מדבר על פרסום מכרז אני לא מתכוון רק מודעה: דעו לכם רבותיי, הולך להיות מכרז.

אלי בר לב: כלל 220 העמודים של המכרז פורסמו בלפ"מ.

אלי בר לב: זאת אומרת, עם כל הדרישות כמו שמפורטות פה.

אלי בר לב: מכרז 354/2010.

דוד אזולאי: רבותיי.

קאפח חנני: כבר בראשית הדיון הדגשתי ואולי זה לא הובן כהלכה אז נגיד את זה שוב, זה כל מסמכי המכרז, קרבו וקרעיו, כל ההוראות כאלה ואחרות שאנשים רוצים לדעת.

קאפח חנני: אנחנו אומרים את זה בפה מלא, לא בצורה נסתרת.

קאפח חנני: הכל פורסם, זה היה גלוי וידוע לציבור.

דוד אזולאי: תודה רבה אדוני.

קאפח חנני: רק משפט אחרון לסיום.

קאפח חנני: גם המכרז כשלעצמו, בעצם כשהיתה השאלה: איך לפרסם אותו, באיזה צורה כלכלית שבעצם תיטיב עם האסירים, היא בעצם נבחרה, כמו שהחשב הכללי ביצע את מכרז הסלולר, גם כן מכרז מקוון.

קאפח חנני: זה הנושא.

קאפח חנני: דבר אחרון – החלופות שקיימות במערכת הם בעצם המצב הקיים יישמר, לא תהיה פגיעה.

קאפח חנני: החלופות שהמערכת תאפשר זה רק בעצם המקרים הקיימים, שהמצב הקיים היום הוא הרבה יותר דרסטי כלפי האסיר שאני צריך למנוע ממנו.

קאפח חנני: המערכת תאפשר לי לעשות את זה במשורה ובצורה מדויקת וכירורגית.

דוד אזולאי: תודה רבה אדוני.

ישראל רום: אדוני, אני חייב לומר שאני בסיום הדיון הזה שאמרת שהוא הראשון, אני מודה לך על הדיון הזה.

ישראל רום: אני מודה לך כי אני הופתעתי מרמת אי הידיעה ולא רמת האי ידיעה לשמה, אלא מרמת התסכול והכעס שאנשים חשים.

ישראל רום: חלקם היו אסירים לשעבר.

ישראל רום: אנחנו מבצעים פה מכרז הוגן, הולם, ישר, כן, צנוע, איכותי ויעיל.

ישראל רום: אנחנו גם כשנכניס את המערכת לשירות ואנחנו רחוקים מכך עוד כחצי שנה לפחות, אם לא יותר, אנחנו נעשה תהליך הדרכה והטמעה.

ישראל רום: אני מביא את האסיר מאיילון שפנה, הוא בוודאי שלא יודע.

ישראל רום: הוא שמע שמועות.

ישראל רום: שמועות, אתה יודע אדוני, אני לא יכול להתמודד מול שמועות.

חגית לרנאו: אתה יכול.

חגית לרנאו: תעביר מידע אמיתי.

דוד אזולאי: אני לא ידעתי כלום.

דוד אזולאי: לא היה לי שום כלי לבדוק ולראות.

דוד אזולאי: כל מה שיכולתי לעשות זה להביא את זה כהצעה לסדר היום.

ישראל רום: אני שמח על הדיון הזה ואני אומר את זה כאן ואני רוצה לומר עוד כמה מילים, אבל אני אומר כאן כשנפעיל את המערכת יהיה שלב של הטמעה מסודר והדרכה והכשרה והמטרה היא שלרוב רובם של האסירים שומרי החוק בתוך בתי הסוהר, לא תהיה פגיעה, להיפך, יהיה טיוב בהפעלת המערכת.

ישראל רום: להיפך.

ישראל רום: מיעוטם, באחוזים זה נע בין מבצעי עבירות, לא יוכלו להפעיל פשיעה מתוך בתי הסוהר.

ישראל רום: חלק מהעניין זה גם פגיעה בחופש הפעולה שלהם וזה נכון.

ישראל רום: זה נכון.

ישראל רום: אני מצטער.

ישראל רום: צר לי לומר.

קריאה: זה לא נכון מה שאתה אומר.

דוד אזולאי: לא, סליחה, אדוני, אני מבקש.

דוד אזולאי: אפשרתי לך לדבר, היתה התייחסות.

דוד אזולאי: בבקשה.

ישראל רום: אדוני, אני סיירתי בעולם.

ישראל רום: אנחנו לפני שעשינו את המערכת אנחנו מ – 2006 בעניין הזה.

ישראל רום: דיברנו ובדקנו מה יש בקנדה ומה יש באנגליה ומה יש בספרד ומה יש באירופה במדינות מתקדמות, שזכויות האדם הם נר לרגליה, אני רוצה להגיד לך, אדוני, בקנדה מנהל בית הסוהר מוסמך להאזין לאסירים כשהוא רוצה הוא מאזין.

ישראל רום: הוא לא שואל אף אחד.

ישראל רום: ככה זה באנגליה, למיטב ידיעתי.

ישראל רום: אני אומר לך הופתעתי.

ישראל רום: השב"ס שומר על החוק בקפידה.

ישראל רום: מקפיד.

ישראל רום: השב"ס לא מאזין לשיחות וזה חלק מהבעיות שלנו ומי שמאזין זה המשטרה ויש חוק ברור בעניין הזה.

ישראל רום: אני חייב להגיד, נאמרו פה דברים, אין בקרה, זה משל"ט – מרכז שליטה ובקרה - והוא לא מאזין לשיחות.

ישראל רום: אני מבין את העולם שמצטייר - - -

קריאה: אלא אם כן המשטרה מאשרת.

דוד אזולאי: לא, אני מבקש, תפסיקו את הויכוח.

ישראל רום: העולם נראה מזוויות שונות למסתכל.

ישראל רום: כל אחד מסתכל מהזווית שהוא עומד בה.

ישראל רום: אני מבקש לומר פה לאנשים הנכבדים שנמצאים בחדר הזה.

ישראל רום: המשל"ט, בקרה קראו לזה בעבר, לא מאזין לשיחות טלפון.

אלי בר לב: חד וחלק.

ישראל רום: לא מאזינים בשב"ס לשיחות טלפון.

דוד אזולאי: תודה רבה אדוני.

ישראל רום: אדוני, אני מבקש עוד משפט אחד.

דוד אזולאי: בבקשה.

ישראל רום: אני רוצה בבקשה להעיר לעורכת דין רחלה שהאסיר הוא לא ילד והוא לא תינוק.

ישראל רום: זה אדם בוגר ואם הוא מאבד את השיחות, מדבר בלי הבחנה, אז הוא מדבר בלי הבחנה ואיבד את השיחות שלו.

ישראל רום: גם את, אם תבזבזי את כרטיס האשראי שלך אז תבזבזי.

קריאה: יתקשרו מהבנק.

ישראל רום: למשל.

ישראל רום: כאן לעומת זאת, האסיר קונה דקות שיחה מראש.

ישראל רום: המערכת מתריעה לו על ירידת דקות השיחה.

ישראל רום: אם הוא מחליט כאדם בוגר לבזבז את תקציב הקנטינה שלו על בקבוקי קוקה קולה, אז מה?

ישראל רום: נגיד לו: אל תקנה קולה?

ישראל רום: לא.

ישראל רום: אני מציע, הדאגה לאסיר היא בסדר, אבל לא צריך להפוך את האסיר לילד.

ישראל רום: אסירים נזקקים - - -

שלומית אבינח: השאלה האמת אם תהיה ועדת חריגים - - -

ישראל רום: זה התשובה השנייה שלי: האסיר סמכותו ונציב שב"ס הנוכחי מקפיד לומר שיש חוק שב"ס אבל יש למפקד בית הסוהר את הזכות והחובה להכיר את המצוקה של האסיר ולטפל בה אד הוק.

ישראל רום: אם הוא צריך שיחה נפרדת, אם הוא צריך שיחה פרטית.

ישראל רום: אם הוא צריך הקלה כזאת, וזה עובד בשב"ס.

ישראל רום: תשמעו, אנחנו לא אנשים כל כך רעים.

ישראל רום: שלילת שיחות קיימת היום.

ישראל רום: המענה הקולקטיבי - - -

יצחק שגב: זה נותן תחושה בהערות שלך, זה נותן תחושה - - -

רחלה אראל: לא, זה בעיה בקבלת ביקורת ובשקיפות.

רחלה אראל: אני דיברתי בנימוס רב.

רחלה אראל: אני רוכשת כבוד רב לשירות בתי הסוהר.

יצחק שגב: לא אמרתי שלא דיברת בנימוס.

ישראל רום: המענה הקולקטיבי – אין פה מענה קולקטיבי.

ישראל רום: זה מערכת שמאפשרת התייחסות פרטנית לאסיר על פי דרישות החוק.

ישראל רום: יש גם חוק שמגן על נפגעי עבירה.

ישראל רום: לדברי האסיר כאן שאמרו, האסיר לשעבר, סליחה אדוני, לא קלטתי את שמך, מתנצל.

ישראל רום: יוסף.

ישראל רום: אנחנו לא מאזינים בתוך שב"ס.

ישראל רום: אנחנו לא אחראים על קצב הפעימות של הטלכרט, זה המפה, הוא קובע את הקצב, לא אנחנו.

ישראל רום: ההערות שלך, אדוני, אני מוכן לבדוק כל דבר אם תשלח לנו בקשה לבדיקה.

ישראל רום: אגב, נשמח לקבל תשובה מהמפה.

ישראל רום: לגבי האגודה לזכויות האזרח שנאמר כאן כל מבקר אחר שמובא לבתי הסוהר זכותו לפנות ולקבל מידע.

ישראל רום: שום דבר הוא לא מוסתר אלא אם כן הוא מודיעיני ואז חלים עליו חוקים אחרים.

ישראל רום: המערכת נעשית בשקיפות.

ישראל רום: המכרז נפתח בשקיפות ואני מודה שלא האמתי כמה לא יודעים מה נעשה כי זה דבר שמ - 2006 נמצא בעבודה של שירות בתי הסוהר, בתהליך מאד איטי וקפדני.

ישראל רום: אני שוב מודה על ההאזנה והקשב.

דוד אזולאי: רבותיי, אני מבקש, אנחנו כבר בחריגה של זמן ואני חייב לסיים.

דוד אזולאי: ממש משפט קצר.

יצחק שגב: משפט קצר.

יצחק שגב: אני בחודש האחרון.

יצחק שגב: קודם כל אני מודה לך הדיון הזה.

יצחק שגב: מאלף, בסדר גמור.

יצחק שגב: אני גם בפגישה הקודמת לפני כחודש אמרתי: תיפנו אלינו בתלונות.

יצחק שגב: אני אומר את זה לחבר שיושב פה שבחוץ עכשיו קיבל את הטלפון שלי.

יצחק שגב: הטלפון שלי הוא זמין.

יצחק שגב: תיפנו אם יש בעיות, או שאתם שומעים בעיות של אחרים.

דוד אזולאי: משפט קצר, בבקשה.

מיכאל מחפוד: אני רק מבקש שלפחות מפה תצא איזה מן מיני בשורה, לפחות אנחנו שלא קיבלנו שום אינפורמציה וחשוב לנו לדעת מה קורה, שירשמו, גם הסנגוריה הציבורית, גם זכויות האזרח ורחלה ומיכאל שזה באופן אוטומט שיש איזה שהוא משהו שקשור לנושא של אסירים שישלחו לנו חומר שנדע מה קורה.

דוד אזולאי: תודה רבה.

דוד אזולאי: רבותיי, אני רוצה קודם כל להודות לכל אלה שהשתתפו בדיון.

דוד אזולאי: אנשי השב"ס, אנשי הסנגוריה הציבורית, אנשי אגודה לזכויות האזרח, רחלה, נציג היועץ המשפטי וכמובן אסירים לשעבר שאני מאד מכבד ומעריך את נוכחותם בדיונים האלה.

דוד אזולאי: אני יודע שזה לא קל, אבל בכל זאת הם באים.

דוד אזולאי: אני גם באמת יש לי פניה לאנשי השב"ס בעניין הזה.

דוד אזולאי: קבלו את זה ברוח טובה, כשאסירים לשעבר מופיעים בועדה, מוכנים להגיד את דבריהם, אני חושב שצריכים להעריך את זה.

דוד אזולאי: הם כבר לא אסירים, צריך להתייחס אליהם בהתאם.

דוד אזולאי: זה מאד חשוב ההערה הזאת כי התחושה שלי לפעמים שיושבים פה אנשי שב"ס שמתייחסים לאסירים לשעבר כאילו הם עדיין אסירים.

דוד אזולאי: לא רבותיי, האנשים האלה ריצו את עונשם.

דוד אזולאי: יצאו לחופש.

דוד אזולאי: הם היום אזרחים לכל דבר וכך צריך להתייחס אליהם.

דוד אזולאי: לכן אני מרשה גם לעצמי להזמין אותם לפה להשתתף איתנו בדיונים ואני מתכוון להתמיד בנושא הזה עד שיחליטו שאני לא יכול לדבר בנושא השב"ס, אם מישהו יחליט על כך אז כבר אני אצטרך לפעול בהתאם.

דוד אזולאי: בינתיים זה לא קורה ואנחנו פה.

דוד אזולאי: אני רוצה לסכם את הדיון הזה ואני אבקש:

דוד אזולאי: דבר ראשון – פניה ליועץ המשפטי של הכנסת לקבל חוות דעת על חוקיות של הבאת אסירים לדיונים בועדה שלנו, בועדות בכלל.

דוד אזולאי: אני חושב שכולם הגיעו פה למסקנה שהדיון הזה היה טוב, הציף את הנושא ומה שחשוב זה שאתם, אנשי השב"ס תדעו שלא כל דיון הוא רק ביקורת.

דוד אזולאי: בסך הכל באמת אני אומר לכם, הנושא הזה עלה ביוזמת האסירים ולכן הבאנו את הנושא.

דוד אזולאי: מה לעשות שלצערי הרב נושא האסירים הוא לא פופולרי, הוא לא דבר שכולם רצים לטפל בו.

דוד אזולאי: אבל מה לעשות?

דוד אזולאי: הנושא הגיע בכל זאת והחלטתי שאני לא מטאטא אותו מתחת לשולחן ואני מציף אותן.

דוד אזולאי: אני חושב שכולכם נוכחתם לדעת שמשהו כאן לקוי בפרסום.

דוד אזולאי: אני עוד יותר המום כשאני שומע שהנושא הזה נמצא בטיפול השב"ס משנת 2006.

דוד אזולאי: רבותיי, תודו שלא שמענו.

דוד אזולאי: זה אומר שמשהו לקוי במערכת.

דוד אזולאי: צריך למצוא את הדרך לתקן את הדבר הזה.

דוד אזולאי: ויושבים פה נציגים נכבדים מכל הגופים השונים.

דוד אזולאי: אף אחד לא ידע, אז בסדר, אני לא בקיא כל כך במחשב, אין לי כזאת מיומנות, אבל יש פה אנשים שוודאי מיומנים ממני ואם הם לא הצליחו למצוא, לא ידעו, אז רבותיי, זה נושא שאתם צריכים לטפל בו ולא אנחנו.

דוד אזולאי: דיברו כאן עלויות.

דוד אזולאי: אנחנו לא קיבלנו תשובות.

דוד אזולאי: אני לא מתכוון כרגע גם לקבל תשובות.

דוד אזולאי: כמה זה עולה למשלם המסים במדינת ישראל?

דוד אזולאי: יכול להיות שזה לא עולה?

דוד אזולאי: לא יודע.

דוד אזולאי: אני לא מצפה לתשובות כרגע.

דוד אזולאי: אמרתי, זה דיון ראשוני, אני מציף את הדברים.

דוד אזולאי: הייתי רוצה גם לשמוע קצת יותר התייחסות מבזק, להיכנס קצת יותר לפרטים, כי בכל זאת בזק היא הבייבי של מערך התקשורת במדינת ישראל.

דוד אזולאי: זה שיש היום הרבה חברות?

דוד אזולאי: צריך לזכור שבזק פעם הוביל את המערכת הזאת, בוודאי שיש לו מה להגיד.

דוד אזולאי: אני אשמח לשמוע.

דוד אזולאי: נושא נוסף זה הטלכרט.

דוד אזולאי: הטלכרט, רבותיי, אני אומר את זה מידיעה אישית ואני מכיר את זה היטב, אני יודע שהמחירים הם שונים מאשר בתוך המערכת של השב"ס.

דוד אזולאי: אני בדקתי את זה ואני מתכוון לבדוק את זה שנית.

דוד אזולאי: אני חושב שלא יעלה על הדעת, זה לא מקובל להעניש משפחות של אסירים והם משלמים ביוקר כשהן מוצאים.

דוד אזולאי: לא תמיד הם מוצאים את האיש שמוכר באותו בודקה שאני דיבר עליו.

דוד אזולאי: אני אמרתי, אני מכיר הרבה מקרים כאלה שפנו ושאני מכיר מידיעה אישית.

דוד אזולאי: לצערי הרב הנושא הזה חייב לבוא לתיקונו אצלכם.

דוד אזולאי: לסיום אני גם לא שמעתי מהחברה שזכתה במכרז, יש חובת דיווח.

דוד אזולאי: למי מדווחים?

דוד אזולאי: מי מדווח?

דוד אזולאי: לא שמענו את הדברים האלה.

דוד אזולאי: יכול להיות שאתם לא חייבים לדווח.

דוד אזולאי: אין לי מושג, אבל אילו הדברים - - -

בועז אברמוב: דיווח על מה?

דוד אזולאי: על כל מה שנעשה על המערכת שלכם.

בועז אברמוב: אז כמו שאמר אלי בר לב המכרז הוא מכרז בן 220 עמודים.

בועז אברמוב: מכרז שנכתב לפי נוהל מפתח.

בועז אברמוב: כל הדברים הם כתובים שם.

בועז אברמוב: אני יודע שרוב האנשים שנמצאים סביב השולחן לא קראו את זה.

דוד אזולאי: לא קראו, ודאי שלא קראו.

דוד אזולאי: לא ידענו.

בועז אברמוב: אבל הכל מוגדר.

דוד אזולאי: לא ידענו.

דוד אזולאי: אני מניח שעכשיו, אחרי שהם יודעים - - -

בועז אברמוב: הדברים מוגדרים.

דוד אזולאי: אני מקווה גם שהשב"ס יעזור להם לאתר את זה באתר הנכון, או שישים את זה באתר הנכון באמצעות הקוגל, ואז כולם יוכלו לגשת ואז גם נשאל את השאלות.

דוד אזולאי: אני מודה שלא הכל אני יכול לשאול.

דוד אזולאי: כשאני אלמד את הנושא אני אקרא אותו, אני אדע גם מה לשאול.

דוד אזולאי: אני כרגע לא יודע מה לשאול.

דוד אזולאי: זהו פחות או יותר.

דוד אזולאי: אני רוצה באמת, שוב פעם סיכום הדיון להודות לכל אלה שהשתתפו ואני מקווה שיהיה דיון נוסף ושמה ניכנס קצת יותר לפרטים.

דוד אזולאי: רבותיי, תודה רבה לכולם.

דוד אזולאי: הישיבה נעולה.